Petua Supaya Pokok Kesum Elok Subur Dan Akar Bercambah Dengan Sempurna

Seperti umum mengetahui, daun Kesum antara sayur-sayuran yang penting dalam setiap masakan. Maka oleh itu, anda disarankan untuk menanam pokok Kesum ini di halaman rumah anda. Jadi, anda tidak perlu lagi membeli di pasar jika mahu mendapatkannya kalau sudah ada di halaman rumah.

Pasti ada di kalangan anda yang mahu mengetahui bagaimana caranya untuk menanam pokok Kesum di halaman rumah anda. Jika sebelum ini anda pernah cuba menanamnya tetapi tanaman pokok Kesum anda tidak berhasil, apa kata anda cuba lakukan petua ini.

CARA-CARANYA:

1. Pilih dahan pokok kesum yang segar dari pokok induk dan kerat.

2. Sediakan botol atau balang lutsinar sama ada plastik atau kaca.

3. Buang daun-daun di bahagian bawah dan rendam pokok kesum dalam botol berisi air. Guna air paip saja

4. Letak pokok kesum yang direndam di tempat yang mudah dapat cahaya tapi bukan cahaya matahari terus.

5. Saya guna balang lutsinar ini supaya mudah nampak kalau ada jentik-jentik. Tapi setakat ini belum ada lagi.

6. Tambah air jika nampak dah surut. Tak perlu tukar air air hari-hari. Setakat 2-3 minggu air masih elok jernuih. Kalau mula nampak hijau cuci balang atau bekas saja.

7. Dalam tempoh sebulan selepas tanam, pokok kesum ini tak perlu letak baja lagi. Selepas tempoh sebulan bolehlah letak baja AB atau NPK 15.

8. Tapi, jika berhasrat nak pindahkan pokok kesum ini ke tanah tak perlu letak baja. Boleh terus tanam dalam pasu atau ke tanah. Boleh guna media tanah campuran kelapa sawit dan cocopeat.

Kredit: Nur Izzah Mahmud

Kini, ramai yang lebih gemar memilih dapur masak yang permukaanya diperbuat dari kaca. Ia bukan sekadar dekorasi dapur kelihatan moden malah kemas. Namun, akhir-akhir ini  banyak kes dapur kaca pecah atau meletup ketika digunakan. Hal ini mengundang bahaya terutamanya apabila dapur kaca pecah ketika sedang digunakan atau api masih menyala. Ia akan mengundang ancaman lain seperti kebocoran gas atau impak lebih kuat berlaku letupan besar.

Oleh itu, sebelum memilih dapur gas kaca yang bersesuai, pastikan anda paham langkah-langkah keselamatan berikut:

TEMPOH MASA PENGGUNAAN
Sebaiknya, tempoh masa penggunaan dapur gas kaca ini dimaksimumkan untuk tempoh 2 jam sahaja. Ia bagi memastikan bahang yang diterima oleh permukaan kaca tidak keterlaluan

TIDAK DIGUNAKAN PADA SUHU MAKSIMUM
Dapur kaca tidak seperti wadah masakkan untuk kegunaan lasak. Ia hanya boleh digunakan pada suhu sedarhana sahaja. Julat suhu maksimum yang diterima oleh permukaan dapur kaca menjadi pendorong kepada berlakunya pecahan molekul pada kaca

ELAK LAP MENGGUNAKN KAIN BASAH
Ketika permukaan kaca dapur masih basah, anda tidak dibenarkan sama sekali untuk mengelap dengan menggunakan kain basah. Ia akan menyebabkan penurunan suhu pada permukaan yang menerima haba secara drastik. Secara tidak langsung ia menajdi pendorong kepada pemutusan peganggan molekul pada kaca

ELAK MENGGUNAKAN DAPUR YANG TELAH RETAK
Jika kelihatan permukaan dapur mula retak, segera tukarkan. Jika tidak berkesempatan untuk ditukarkan, hadkan penggunaan dapur pada tempoh yang sekejap dan kurangkan beban

SEDIAKAN LUBANG ANGIN
Kosong atau buka bahagian bawah dapur untuk meamstikan haba yang terhasil bebas dan tidak terperangkap di bawah. Jika dibiarkan terperangkap, ia akan menyababkan wujudnya tekanan di bawah dapur

KOSONGKAN DAPUR KACA SELESAI DIGUNAKAN
Jangan tinggalkan sebarang beban di aats dapur kaca selesai digunakan. Selepas masak, letak periuk atau kuali di tempat lain. Beban yang diterima ketika selesai memasak juga boleh menjadi punca kepada dapur kaca sepat rosak

Seringkali warga bandar mengeluh macam mana nak bercucuk tanam kalau ruang yang ada pun sempit dan muat-muat untuk keperluan keluarga saja. Sebenarnya ada banyak cara yang sesuai cuma mungkin mindset kita dah terbiasa kalau nak tanam pokok mestilah di atas tanah. Dengan panduan daripada Jabatan Pertanian ini, mereka yang tinggal di flat, apartment, rumah teres lot tengah dan sebagainya boleh amalkan menanam sayur cara ini. Mudah dan dapat memberi manfaat buat keluarga kita.

1. EDIBLE GARDEN

Kebun edible adalah satu konsep yang menggabungkan penanaman antara tanaman edible atau tanaman yang selamat dimakan dan tanaman hiasan mengikut nisbah 70:30 iaitu 70% tanaman makanan dan 30% tanaman hiasan. Gabungan ini, selain menjadikan persekitaran kelihatan menarik, ia juga boleh menjadi sumber makanan segar, berkhasiat dan selamat dimakan.

Tanaman edible yang dipilih dan ditanam seharusnya dapat menampung secukupnya untuk satu hidangan dan tanaman hiasan pula berfungsi sebagai agen biologi kawalan serangga perosak. Kebiasaannya jenis tanaman yang boleh ditanam adalah sayuran jenis daun seperti sawi, pak choi, kangkung, bayam dan jenis sayur buah seperti cili, terung, bendi, peria. Tanaman herba seperti serai, kunyit, kari, pandan dan pokok limau sesuai ditanam kerana ia adalah tanaman yang lasak dengan penyelenggaraan yang mudah.

2. Penanaman dalam Bekas/ Pasu

Bagi kawasan rumah kediaman yang mempunyai ruang persekitaran yang agak sempit seperti rumah pangsa atau flat, penanaman sayuran dan herba sesuai di tanam di dalam pasu, bekas terpakai atau polibeg. Selain mudah dari segi penyelenggaraan tanaman seperti menggembur media, membaja, merumpai dan menyiram, penanaman dalam pasu juga menghasilkan keseragaman reka bentuk di halaman rumah yang sempit.

Terdapat pelbagai jenis pasu yang berbeza dari segi bentuk dan saiz yang ada dijual di pasaran. Pemilihan jenis tanaman yang sesuai ditanam di dalam pasu adalah bergantung kepada saiz pasu. Jenis tanaman sayur-sayuran yang sesuai ditanam di dalam pasu bersaiz sederhana kecil (±10”x10”) adalah dari jenis akar serabut, semusim, tidak menjalar dan ketinggian pokok di bawah 1 meter.

Kebiasaan sayuran jenis daun yang ditanam di dalam pasu adalah seperti sawi, pak choi, kangkung, bayam, salad, kuchai manakala kailan dan jenis sayur buah seperti cili, terung dan bendi.

Bagi tanaman herba yang sesuai ditanam di dalam pasu adalah seperti kunyit, kari, pandan, lidah buaya, rosemary, kesum, pegaga, stevia dan pokok limau. Walau bagaimanapun, penuaian yang kerap perlu dibuat memandangkan tanaman ini mudah membiak.

3. Bekas Recycle

Konsep guna semula bahan terbuang/terpakai sesuai dipraktikkan di kediaman dengan menjadikan botol plastik, bekas air minuman, tong drum plastik, tin, bekas kaca, kain dll. sebagai bekas tanaman. Terdapat pelbagai ciptaan boleh dihasilkan dari bahan terbuang/terpakai seperti menara botol, mini aquaponik, bekas siraman dll. Tambahan lagi, dengan sedikit sentuhan kreativiti dalam inovasi ini boleh menjadi pendapatan sampingan kepada penduduk bandar.

Bahan buangan sisa dapur seperti sayur, buah, ikan dan ayam boleh diproses menjadi baja semula jadi dan sebagai bahan untuk kawalan serangga manakala bahan buangan makanan jika ditambahkan dengan tanah bermikrob boleh pula dijadikan baja kompos dan digunakan semula pada tanaman. Selain aktiviti ini dapat menjimatkan kos input pertanian, mengurangkan sisa buangan rumah, menjamin keselamatan dan kesihatan makanan itu sendiri malah dapat menggalakkan penduduk bandar untuk bersosial dan berkreativiti.

4. Vertical Farming

Penanaman vertical dihasilkan di atas permukaan yang menegak dengan cara pokok tumbuh di atas permukaan tersebut yang disokong oleh struktur tertentu dengan mengandungi medium tanaman mencukupi. Konsep ini sesuai untuk diaplikasikan di kawasan terhad dengan mengambil kira faktor seperti ruang, kesuaian tanaman, jenis medium tanaman dan tarikan graviti. Selain itu, penyiraman tanaman diberi secukupnya sahaja.

Jenis tanaman sayur-sayuran yang sesuai ditanam menggunakan konsep ini adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun seperti sawi, pak choi, kangkung, bayam, salad dan kuchai.

Bagi tanaman herba yang sesuai adalah dari jenis akar serabut, merayap dan renek seperti rosemary, kesum, pegaga dan stevia.

5. Hidroponik

Selain penanaman terus ke tanah atau penanaman menggunakan pasu, beberapa teknologi dalam pertanian boleh diaplikasikan di kawasan kediaman yang sempit seperti teknologi mini fertigasi, Nutrient Film Technique (NFT) dan piskiponik. Teknologi fertigasi adalah satu kaedah penanaman dimana baja dalam bentuk larutan disalurkan melalui sistem pengairan, manakala NFT adalah teknik hidroponik (tanaman sayur-sayuran tanpa tanah) di mana baja dalam bentuk larutan dialirkan melalui satu kitaran saluran bersambung dan piskiponik adalah kombinasi aktiviti akuakultur (ternakan ikan dalam kurungan) dan hidroponik. Dengan sedikit pengubahsuaian, semua teknologi ini boleh diaplikasikan di kawasan kediaman yang terhad, sempit dan tiada tanah untuk bertani.

Jenis tanaman sayur-sayuran yang sesuai ditanam menggunakan teknologi NFT dan piskiponik adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun yang ditanam seperti sawi, pak choi, kangkung, bayam, salad dan kuchai.

Membuat suatu DIY atau makeover bukanlah perkara yang mudah kerana ia perlukan satu otak yang penuh dengan idea yang berseni dan bahan-bahan untuk menjayakannya. Akan tetapi, dari apa saya baca dari cerita ini, Hana Mkh telah berjaya melakukan sesuatu yang luar biasa, iaitu, dia make over sebuah tangga yang buruk dan kelihatan simple, menjadi tangga yang berwara-warni serta nampak sangat cantik.

Menurut apa yang saya dapat, kebanyakkan barang-barang yang digunakannya adalah dia membeli Shopee. Antara barang yang dibelinya dari Shopee adalah, 2 kotak lantai vinyl, 9 keping L profile dan 3 kotak sticker tangga. Ada juga barang-barang yang dibeli dari IKEA, seperti cermin bersaiz L jenama Stockholm yang berukuran 80 cm, chest drawer jenama Koppang, kerusi, Gateleg table jenama Norden, Pasu dan pokok dan pasu pampas grass.

SEBELUM

SELEPAS

Dari sini juga kita boleh lihat yang warna cat yang digunakannya adalah warna cat rumah iaitu kuning cair dan dinding pula berwarna peach. Selain daripada itu, saya juga dapat lihat yang, Hana Mkh ini, apabila dia membuat make over tangga, dia bukan sahaja tumpukan pada tangga sahaja. Tetapi dia juga membuat makeover pada dinding berdekatan dengan tangga tersebut. Saya merasakan apa yang dilakukan olehnya itu amatlah tepat sekali kerana jika kita hanya make over tangga sahaja, ia tetap akan nampak bosan. Oleh sebab itu, dia mengecat sekali dinding-dinding yang berdekatan dengan tangga tersebut.

Jadi, itulah sahaja cerita yang ingin kongsikan tentang Hana Mkh ini, dalam dia membuat make over tangga rumah yang dari kelihatan bosan hingga menjadi sangat cantik dan berseni. Kita yang membaca ini, mestilah mengambil ilham dari Hana ini, dari segi berfikiran kreatifnya.

Kredit: Hana Mkh


Gantung Air Macam Ni Dekat Dahan, Pokok Rendang Berbuah. Pokok buah bila dah sampai masa untuk di tuai, mesti bahagian yang tinggi dan tidak samapai akan terbiar busuk hingga jatuh ke tanah. Bagaimanapun, ada tip yang boleh digunakan untuk memastikan pokok buah yang ditanam dalam sentiasa rendang walupun dah berusia.

Tips Pokok Buah Naik Meninggi, Separas Lutut Dah Berbuah
Sememangnya menjadi masalah untuk kutip hasil jika Pokok buah yang naik meninggi. Bukan itu saja, ia juga menyukarkan proses pemantauan dan penjagaan pokok.
Satu yang ramai tak tahu pokok yang dibiarkan meninggi ini juga mungkin tidak akan berbuah hingga ada yang sampai ke sudah tuan pokok tak merasa hasilnya.

Bagaimana pun ada tip yang boleh kita gunakan untuk memastikan pokok buah yang ditanam tak naik tinggi. Dikongsi oleh D’Pro A’nas boleh cuba kaedah Gravity Lowert telah beliau praktikkan untuk merendahkan pokok buah.

Jika disukat ketinggian pokok ini sudah melebihi tahap bahu orang dewasa. Jika dibiarkan tanpa kaedah tarikan graviti maka pokok ini akan meninggi dan terus meninggi.

Bila dah tinggi, pokok tak ingatlah nak berbuah. Asyik nak ‘makan’ dan nak meninggi semahu-mahunya.

Dengan kaedah GRAVITI LOWERT ini, kita dapat merendahkan pokok yang kita inginkan rendah dan mudah dipelihara serta buat pemantauan.

1.Bahan-bahan yang diperlukan untuk kaedah ini cuma plastik aiskrim, air dan tali plastik.

2. Caranya seperti dalam gambar di bawah. Cuma isi air dalam plastik aiskrim dan ikat kemas. Biarkan tali panjang supaya dapat diikat pada dahan pokok yang mampu menahan beban berat air tadi.

Hasil dari tarikan graviti pokok buah sudah mula berbunga.

Sebabnya untuk senang cerita dan faham, pokok kita akan ‘berfikir’ tahap ketinggian pokok cuma sampai setakat itu saja. Pokok dah tak dapat meninggi lagi.

Jadi pokok akan ‘berfikir’ untuk lahirkan keturunan/generasi baru iaitu berbuah dan berbunga. Istimewanya pokok rendah paras lutut dah berbuah.

Jangan lupa berikan baja buah sewaktu kita merendahkan pokok.

Cara membungakan dan membuahkan;
– 1 Sudu Makan Baja Novatec Premium.
– 1/2 Sudu Makan Baja TSP
– 1/2 Sudu Makan Baja MKP
– 2 Minggu Sekali.
– Saiz pasu 24 inci.

Kalau pasu kecil kurangkan dos kepada setengah.
Kalau atas tanah, kena darab 3X jumlah baja mengikut umur pokok.
Siram setiap hari, buat waktu petang sahaja bila putik bunga mula keluar. Ia bagi mengelakkan bunga gugur jika disiram waktu matahari naik.

Jangan buat pada pokok yang berdahan besar

Perkongsian dari pengalaman ini hanya sesuai untuk pokok buah berdahan sederhana, jangan buat pada pokok dahan besar.

Untuk keselamatan, jangan buat kalau pokok dah tinggi sebab membahayakan. Tebang dan tunggu dahan baru. Redha saja kalau pokok dah meninggi.

Kaedah ini dibuat pada pokok belimbing tetapi boleh juga dilakukan pada pokok buah yang lain seperti jambu air, longan, rambutan dan lain-lain.

Semoga bermanfaatGantung Air Macam Ni Dekat Dahan, Pokok Rendang Berbuah

Bila dah bina kolam bukan mudah kita nak sesuaikan ikan dalam rumah baru ini. Ini disebabkan ikan perlu sesuaikan fizikalnya dengan suasana pH kolam, kualiti air dan pelbagai elemen lagi. Jadi jika anda ingin membela ikan hiasan seperti koi, lakukan dulu lima langkah ini untuk mengelakkan ikan mati setelah beberapa hari tinggal dalam kolam. Elakkan anda menanggung kerugian wang ringgit jika ikan mati.

1. Setelah kolam yang dibina siap sepenuhnya, takung air untuk beberapa ketika sekurang-kurangnya dua hingga tiga minggu sebelum sebarang hidupan akuatik diperkenalkan. Ini bertujuan untuk mengimbangi dan menstabilkan keadaan persekitaran kolam yang baru dibina.

2. Kebiasaannya, ikan yang dibeli dari kedai akan diletakkan dalam plastik dengan isian padat oksigen. Rendam plastik yang berisi ikan tersebut di dalam air kolam dan biarkan ia beberapa ketika sebelum ikan baru diperkenalkan di dalam kolam. Secara perlahan-lahan, suhu di dalam plastik berisi ikan akan selari di dalam kolam. Ia salah satu cara untuk mengelakkan dari ikan yang baru dibeli terkejut dan mengakibatkan kematian

3. 10% air kolam perlu diganti setiap minggu untuk mengurangkan kadar penyelenggaraan yang dilakukan. Selain itu ia dapat menjamin kesegaran dan aras air sentiasa dalam keadaan ideal.

4. Bagi mereka yang mementingkan kualiti ikan di dalam kolam, pastikan kandungan pH, ammonia dan nitrat di dalam kolam bersesuaian dengan keperluan ikan. Kandungan nutrien dalam air akan mempengaruhi ciri-ciri fizikal ikan dan biologi proses yang berlaku. Setiap ikan mempunyai keperluan yang berbeza. Oleh itu, dapatkan nasihat dari pakar ketika anda membeli ikan.

5. Sebaiknya, anda tidak digalakkan menggunakan terus air dari tap water untuk mengisi semula kolam kerana ia mengandungi tahap nutrien yang terlalu tinggi terutamanya nitrat. Jika perlu, pastikan air ditakung terlebih dahulu semalaman sebelum ia digunakan di dalam kolam. Ia bertujuan memastikan kandungan nutrien berlebihan yang terdapat di dalam air yang terawat mendap.

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).

Pandan adalah antara tanaman wajib bagi masyarakat Melayu. Kegunaan pandan bukan sekadar sebagai ramuan di dalam makanan malah untuk remedi semula jadi terhadap kesihatan diri. Namun, jika pandan ini terlalu merimbun ia akan mengundang masalah dan bahaya. Bagi mengatasi masalah tersebut, ikuti tip-tip penanaman pandan yang telah disediakan.

1. Selalu cantas rimbunan pandan. Jika anda tanam pandan hanya untuk kegunaan sendiri, setakat 3-5 rumpun pandan sudah memadai. Selebihnya buang atau diberikan pada jiran.

2. Bersihkan bahagian bawah batang. Elakkan dari daun pandan yang telah kering mereput di batang mahupun lantai yang menjadi tempat habitat pandan. Ini kerana, keadaan yang selesa tersebut mengundang binatang lain untuk bertapa seperti tikus, ular, musang dan sebagainya.

3. Ambil daun pandan dari bahagian tengah. Bukan pucuknya yang muda. Kerana daun pandan yang sederhana matang baunya lebih enak. Kalau yang sudah tua ia tidak mengeluarkan bau harum.

4. Jika anak pandan mula bercambah dari rumpun yang sama, potong sahaja rumpun yang lama. Baru nampak kemas

5. Tidak perlu dibaja tapi perlu air untuk memastikan daun yang terhasil lebar dan subur.

6. Jangan tanam berhampiran dengan saliran air atau paip rumah. Ini kerana akar pandan aktif. Ia boleh merosakkan struktur konkrit mahupun paip.


5 Kegunaan Bunga Cengkih Yang Ramai Tak Tahu, Rugi Tak Cuba

Bunga cengkeh memang sudah tidak asing di dalam masakkan tradisional masyarakat melayu. Tapi sebenarnya, bunga cengkih bukan hanya digunakan sebagai ramuan masakkan. Terdapat faedah dan kegunaan lain yang ramai tak tahu. Antaranya adalah:

1. Kawalan serangga

Tahukah anda bahawa bunga cengkih boleh dijadikan sebagai bahan untuk mengawal serangga perosak di laman anda? Bagi anda yang memilih tanaman secara organik, bunga cengkih antara pilihan racun serangga yang paling mudah untuk disediakan.

Renih 2 sudu besar bunga cengkih ke dalam 1 liter air. Biarkan air rebus mendidih sepenuhnya dan matikan api. Biarkan air rebusan sejuk sepenuhnya. Selepas itu, tapis dan masukkan air rebusan ke dalam botol semburan. Sembur air rebusan bunga cengkih tadi di seluruh permukaan tanaman terutamanya di bahagian bawah daun dan pangkal pokok

2. Mencegah semut

Awas kehadiran semut di laman atau kebun anda kerana ia adalah penggangkutan utama membawa serangga porask lain ke tanaman anda iaitu mealybug dan bena.

Cara untuk atasi semut di laman dengan menggunakan bunga cengkih sangat mudah. Apa yang anda perlu lakukan adalah kisar bunga cengkih secukupnya dan taburkan ia di kawasan yang kelihatan kehadiran semut

3. Cegah lalat

Lalat adalah agen utama pembawa penyakit yang berpunca dari lalat. Pantang ada makanan terdedah, sekelip mata dihinggapi lalat. untuk atasi kehadiran lalat di atas meja makan atau meja buffet anda.

Apa kata cuba ambil sebiji apel atau limau dan cucuk bunga cengkik pada permukaan buah tersebut. Letakkan buah yang telah di cucuk bunga cengkih tadi di atas meja. nak kesan yang lebih memberangsangkan, anda perlu buat lebih dari satu biji buah di cucuk cengkeh.

4. Mengawal rumpai

Selain menggunakan racun serangga yang mempunyai bahan kimia yang akan merosakkan persekitaran, apa kata guna ramuan bahan dapur ini untuk musnahkan tanaman. Untuk menyediakan racun rumpai organik, anda perlu sediakan pati minyak bunga cengkeh. terlebih dahulu. Kemudian, campurkan secubit garam bersama 20 titik minyak pati bunga cengkeh bersama 20 once cuka di dalam botol penyembur. Gocak sehingga semua bahan rata dan sebati kemudian sembur pada rumpai yang hendak anda musnahkan.

5. Pencegah nyamuk

Bunga cengkeh. juga berfungsi sebagai pencegah nyamuk semula jadi. Menurut kajian yang dilakukan oleh University of Wisconsin-Madison, minyak pati cengkih diuji 100% berkesan berupaya mencegah nyamuk berbanding minyak pati yang lain termasuk serai wangi. Namun, pati minyak bunga cengkeh. tidak sesuai dengan semua jenis kulit. Ia akan menyebabkan iritasi. Oleh itu, sebelum anda menggunakannya, sapu pada bahagian kecil kulit lain dan tunggu dalam tempoh 10 minit. Jika tiada sebrang kesan alahan, ia bermakna kulit anda sesuai menggunakan minyak pati bunga cengkeh.

Keledek, antara tanaman umbisi yang mempunyai harga yang tinggi. Sedapnya keledek ni memang kalah kentang. Sebab itu, ada sesetengah juadah lebih enak digantikan dengan keledek berbanding kentang. Namun, ramai ingat nak tanam ni perlu kawasan yang luas dan batas tanaman. Namun, melalui perkongsian Jusery Jausin keledek yang disemai di dalam pasu plastik memang menjdai. Dalam tempoh 3-4 bulan dah boleh tuai. Nak tahu cara-caranya, tonton video yang disediakan

Bactocera spp atau lebih dikenali sebagai lalat buah merupakan perosak utama buah-buahan yang terdapat di laman rumah anda terutamanya mangga. Lalat buah boleh membiak dengan kadar yang cepat. Kitaran hidup lalat buah adalah sekitar dua hingga tiga hari untuk telurnya menetas kemudian akan menjadi larva selama lapan hingga sepuluh hari berikutnya. Larva tersebut kemudiannya akan bertukar menjadi kepompong dan akhirnya menjadi lalat buah dewasa dalam masa sepuluh hari.

Serangan lalat buah akan tertumpu kepada buah yang hampir matang. Larva lalat buah akan memakan isi buah yang manis dan lembut dan membuat terowong lalu akan meninggalkan tahi yang kehitaman di sekitar terowong yang telah terbentuk di dalam buah. Buah yang diserang perlu segera dibuang kerana ia boleh menjadi lokasi pembiakan untuk lalat dewasa lain dan boleh menyebabkan ia merebak ke buah lain.

Untuk mengelak masalah ini dari berlaku, kawalan berkala perlu dilakukan. Cara mudah untuk mengatasi masalah ini adalah melalui pemantauan dan pemasangan perangkap. Basahkan kapas dengan menggunakan Methyl eugenol dan letakkannya di dalam bekas yang digantungkan pada pokok mangga. Ia membantu untuk menarik minat lalat buah jantan untuk masuk ke dalam bekas tersebut. Letakkan juga bahan kimia atau racun serangga di dalam balang tersebut untuk membunuh lalat buah yang singgah ke dalam balang tersebut. Periksa bekas perangkap setiap bulan untuk memastikan kapas yang digunakan sentiasa basah dan tambahkan kuantiti racun serangga di dalamnya. Sebagai perlindungan, balut buah yang berusia lapan minggu untuk menggelakkan dari lalat buah bertelur.

Seringkali warga bandar mengeluh macam mana nak bercucuk tanam kalau ruang yang ada pun sempit dan muat-muat untuk keperluan keluarga saja. Sebenarnya ada banyak cara yang sesuai cuma mungkin mindset kita dah terbiasa kalau nak tanam pokok mestilah di atas tanah. Dengan panduan daripada Jabatan Pertanian ini, mereka yang tinggal di flat, apartment, rumah teres lot tengah dan sebagainya boleh amalkan menanam sayur cara ini. Mudah dan dapat memberi manfaat buat keluarga kita.

i.) Konsep Laman Edibel

Laman edibel adalah satu konsep yang menggabungkan penanaman antara tanaman edibel atau tanaman makanan dan tanaman hiasan mengikut nisbah 70:30 iaitu 70% tanaman makanan dan 30% tanaman hiasan. Gabungan ini, selain menjadikan persekitaran kelihatan menarik, ia juga boleh menjadi sumber makanan segar, berkhasiat dan selamat dimakan.  Tanaman edibel yang dipilih dan ditanam seharusnya dapat menampung secukupnya untuk satu hidangan dan tanaman hiasan pula berfungsi sebagai agen biologi kawalan serangga perosak. Kebiasaannya jenis tanaman yang boleh ditanam adalah sayuran jenis daun seperti sawi, pak choi, kangkung, bayam dan jenis sayur buah seperti cili, terung, bendi, peria. Tanaman herba seperti serai, kunyit, kari, pandan dan pokok limau sesuai ditanam kerana ia adalah tanaman yang lasak dengan penyelenggaraan yang mudah.

ii.) Penanaman dalam Bekas/Pasu

Bagi kawasan rumah kediaman yang mempunyai ruang persekitaran yang agak sempit seperti rumah pangsa atau flat, penanaman sayuran dan herba sesuai di tanam di dalam pasu, bekas terpakai atau polibeg. Selain mudah dari segi penyelenggaraan tanaman seperti menggembur media, membaja, merumpai dan menyiram, penanaman dalam pasu juga menghasilkan keseragaman reka bentuk di halaman rumah yang sempit.

Terdapat pelbagai jenis pasu yang berbeza dari segi bentuk dan saiz yang ada dijual di pasaran. Pemilihan jenis tanaman yang sesuai ditanam di dalam pasu adalah bergantung kepada saiz pasu. Jenis tanaman sayur-sayuran yang sesuai ditanam di dalam pasu bersaiz sederhana kecil (±10”x10”) adalah dari jenis akar serabut, semusim, tidak menjalar dan ketinggian pokok di bawah 1 meter.

Kebiasaan sayuran jenis daun yang ditanam di dalam pasu adalah seperti sawi, pak choi, kangkung, bayam, salad, kuchai manakala kailan dan jenis sayur buah seperti cili, terung dan bendi.

Bagi tanaman herba yang sesuai ditanam di dalam pasu adalah seperti kunyit, kari, pandan, lidah buaya, rosemary, kesum, pegaga, stevia dan pokok limau. Walau bagaimanapun, penuaian yang kerap perlu dibuat memandangkan tanaman ini mudah membiak.

iii.) Tanam Dalam Bekas Recyle

Konsep guna semula bahan terbuang/terpakai sesuai dipraktikkan di kediaman dengan menjadikan botol plastik, bekas air minuman, tong drum plastik, tin, bekas kaca, kain dll. sebagai bekas tanaman. Terdapat pelbagai ciptaan boleh dihasilkan dari bahan terbuang/terpakai seperti menara botol, mini aquaponik, bekas siraman dll. Tambahan lagi, dengan sedikit sentuhan kreativiti dalam inovasi ini boleh menjadi pendapatan sampingan kepada penduduk bandar.

Bahan buangan sisa dapur seperti sayur, buah, ikan dan ayam boleh diproses menjadi baja semula jadi dan sebagai bahan untuk kawalan serangga manakala bahan buangan makanan jika ditambahkan dengan tanah bermikrob boleh pula dijadikan baja kompos dan digunakan semula pada tanaman. Selain aktiviti ini dapat menjimatkan kos input pertanian, mengurangkan sisa buangan rumah, menjamin keselamatan dan kesihatan makanan itu sendiri malah dapat menggalakkan penduduk bandar untuk bersosial dan berkreativiti.

iv.) Penanaman Vertikal

Penanaman vertikal dihasilkan di atas permukaan yang menegak dengan cara pokok tumbuh di atas permukaan tersebut yang disokong oleh struktur tertentu dengan mengandungi medium tanaman mencukupi. Konsep ini sesuai untuk diaplikasikan di kawasan terhad dengan mengambil kira faktor seperti ruang, kesuaian tanaman, jenis medium tanaman dan tarikan graviti. Selain itu, penyiraman tanaman diberi secukupnya sahaja.

Jenis tanaman sayur-sayuran yang sesuai ditanam menggunakan konsep ini adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun seperti sawi, pak choi, kangkung, bayam, salad dan kuchai.

Bagi tanaman herba yang sesuai adalah dari jenis akar serabut, merayap dan renek seperti rosemary, kesum, pegaga dan stevia.

v.) Teknik Tanaman Hidroponik

Selain penanaman terus ke tanah atau penanaman menggunakan pasu, beberapa teknologi dalam pertanian boleh diaplikasikan di kawasan kediaman yang sempit seperti teknologi mini fertigasi, Nutrient Film Technique (NFT) dan piskiponik. Teknologi fertigasi adalah satu kaedah penanaman dimana baja dalam bentuk larutan disalurkan melalui sistem pengairan, manakala NFT adalah teknik hidroponik (tanaman sayur-sayuran tanpa tanah) di mana baja dalam bentuk larutan dialirkan melalui satu kitaran saluran bersambung  dan piskiponik adalah kombinasi aktiviti akuakultur (ternakan ikan dalam kurungan) dan hidroponik. Dengan sedikit pengubahsuaian, semua teknologi ini boleh diaplikasikan di kawasan kediaman yang terhad, sempit dan tiada tanah untuk bertani.

Jenis tanaman sayur-sayuran yang sesuai ditanam menggunakan teknologi NFT dan piskiponik adalah dari jenis akar serabut, semusim, tidak menjalar, batang lembut dan ketinggian kurang dari 1 kaki. Kebiasaannya adalah sayuran jenis daun yang ditanam seperti sawi, pak choi, kangkung, bayam, salad dan kuchai.


JOHNSON’S®Baharu, Produk Penjagaan Lembut Buat Bayi Anda

Kuala Lumpur, 10 Mei 2019 – Pilihan No. 1 para ibu di Malaysia1, JOHNSON’S® menambah baik ciri kelembutan dalam produk bayi dengan memperkenalkan JOHNSON’S® Baharu — rangkaian produk penjagaan bayi dengan formulasi Ultra Gentle yang mengandungi 0% paraben, ftalat, sulfat dan pewarna2, dan dihasilkan tanpa sebarang kerengsaan terhadap kulit bayi dan kanak-kanak kecil yang sedang berkembang.

Berucap sewaktu pelancaran rangkaian produk baharu hari ini, Encik Prashant Mahalingam, Pengarah Negara untuk Pengguna, di Johnson & Johnson Malaysia, berkata JOHNSON’S® yang baharu adalah bukan sekadar proses formulasi semula, tetapi ia merupakan proses menghasilkan semula rangkaian penjagaan bayi JOHNSON’S® secara keseluruhan dari perspektif pengguna atau ibu bapa. Proses ini turut dihasilkan oleh pengalaman dan pengetahuan mendalam jenama ini selama 125 tahun berkaitan kulit bayi dan sains pengeluaran.

“Untuk menghasilkan rangkaian produk JOHNSON’S® yang baharu, kami telah memberi keutamaan kepada ibu bapa — dengan mendengar pendapat lebih daripada 26,000 ibu bapa di seluruh dunia — dan menggabungkan maklum balas mereka dengan penemuan sains terkini untuk membentuk dan menambah baik produk kami dari luar dan juga dari dalam. Hasilnya adalah rangkaian produk penjagaan bayi JOHNSON’S® yang paling lembut sehingga kini, dan meningkatkan tahap piawaian Best for Baby™ kami dari formulasi sehinggalah reka bentuk pembungkusan,” katanya.

Sebagai pelancaran semula yang terbesar, JOHNSON’S® yang baharu telah menetapkan piawaian untuk kelembutan menerusi pemilihan bahan yang bermanfaat dan ketelusan bahan yang sepenuhnya. Menerusi reka bentuk pembungkusan yang baharu dan label yang mudah difahami oleh ibu bapa bagi mengenal pasti produk untuk kanak-kanak pada umur dan peringkat pembesaran yang berbeza, bahan dinilai dan menjalani proses jaminan kualiti yang ketat bagi memberikan ketenangan fikiran kepada ibu bapa.

“Keselamatan akan sentiasa menjadi keutamaan kami di mana setiap produk JOHNSON’S® direka untuk memenuhi atau menjangkau piawaian kawal selia yang diiktiraf di peringkat antarabangsa,” tambah Prashant.

Apakah perubahan dengan JOHNSON’S® yang baharu?

• Pilihan bahan yang bermanfaat: JOHNSON’S® telah memilih setiap bahan dalam rangkaian ini dan telah menolak lebih 400 bahan sewaktu proses formulasi. Portfolio bahan telah dikurangkan sebanyak 50% dengan minyak yang diperoleh secara semula jadi seperti minyak kelapa dan biji kapas dipilih untuk menggantikan minyak mineral. Rangkaian baharu ini adalah 0% paraben, ftalat, sulfat dan pewarna2 – hanya kurang daripada 2% daripada bahan kosmetik di peringkat global yang memenuhi piawaian kelembutan ini.

• Wangian yang direka dengan mengutamakan ibu dan bayi: Bau, ingatan dan emosi mempunyai kaitan yang rapat antara satu sama lain. Kajian menunjukkan bahawa pengalaman berbilang deria merupakan bahagian yang penting dalam perkembangan bayi yang sihat dan gembira. JOHNSON’S® bukan sahaja mengekalkan haruman ikonik yang dimiliki produk klasiknya yang terkenal dan disukai ramai serta dicipta untuk memaksimumkan saat-saat ikatan antara ibu bapa dan bayi mereka. Semua wangian kini diformulasi supaya bebas alergen dan mematuhi standard global Persatuan Pewangi Antarabangsa (IFRA) dan Institut Penyelidikan Bahan Pewangi (RIFM).

• Pembungkusan yang mesra ibu bapa: Botol JOHNSON’S® yang baharu kini dilengkapi dengan pam yang direka untuk penggunaan yang mudah menggunakan satu tangan supaya perhatian ibu bapa sentiasa tertumpu pada bayi.

• Produk yang direka khas untuk setiap peringkat dan umur bayi: Produk JOHNSON’S® bukan sahaja membersihkan dan melembapkan – setiap satu diformulasi khusus untuk memenuhi keperluan istimewa kulit bayi dan menjadikan saat-saat penjagaan sebagai peluang untuk mengeratkan hubungan antara bayi dan ibu bapa mereka serta mengukuhkan perkembangan mereka dengan sihat. Rangkaian baharu ini menampilkan empat ‘Umur & Peringkat’ bagi membantu ibu bapa memilih produk mengikut kumpulan masing-masing. Rangkaian penjagaan bayi JOHNSON’S® yang baharu sesuai untuk bayi yang baru lahir hinggalah yang berumur 6 tahun.

Sebab-sebab bayi memerlukan produk yang lembut

Untuk membantu para ibu Malaysia untuk memahami sebab-sebab bayi dan kanak-kanak kecil memerlukan penjagaan kulit yang lembut, Datuk Dr. Zulkifli Ismail, Pakar Pediatrik dan Setiausaha Agung Persatuan Pediatrik Asia Pacific, memberikan penjelasan untuk soalan yang sering ditanya oleh ibu dalam pelancaran. Datuk Dr. Zulkifli menjelaskan bahawa kulit bayi masih dalam proses perkembangan dan oleh itu halus dan memerlukan pembersihan dan penjagaan yang rapi dan lembut. “ Epidermis atau bahagian kulit paling luar bayi baru lahir adalah 30% lebih nipis berbanding orang dewasa,” katanya.

“Kulit bayi yang lebih nipis bermakna ia tidak dapat menyerap dan mengekalkan kelembapan dan ini menyebabkan kelembapan mudah hilang dan menjadikan kulit kering,” tambahnya.

Dengan keadaan kulit bayi yang mudah kehilangan kelembapan, pembersih yang kuat hanya akan mengganggu pertahanan kulit dan menyebabkannya menjadi bertambah kering. Oleh itu, ibu bapa perlu memilih pembersih yang lembut, tidak mengganggu kulit bayi yang halus dan mengekalkan lapisan kulit dalam keadaan yang sentiasa lembap dan sihat.

Kenapa anda perlu CHOOSE gentle™

“Di JOHNSON’S®, kami sentiasa komited untuk memberikan hanya yang terbaik untuk bayi dan dalam dunia hari ini yang penuh cabaran, kami tetap bersemangat untuk menyokong ibu bapa untuk CHOOSE gentle, iaitu memberikan produk penjagaan bayi yang paling lembut untuk si manja mereka,” kata En. Prashant Mahalingam.

Beberapa orang selebriti yang juga menjadi ibu turut memberikan sokongan mereka kepada pelancaran JOHNSON’S® CHOOSE gentle™ dengan penampilan di majlis pelancaran JOHNSON’S® yang baharu. Aktres dan model Amyra Rosli, yang menjadi seorang ibu pada tahun 2017, merupakan penyokong produk penjagaan bayi yang lembut untuk anak lelakinya yang berusia 1 tahun 7 bulan, Aqeef Anaqi Bin Amar. Pilihan ‘gentle’ Amyra untuk Aqeef ialah JOHNSON’S®

Milk + Rice Bath and Lotion. “Anak lelaki saya aktif dan suka merangkak ke sana ke mari di lantai rumah dan saya perlu memastikan kulitnya tidak kering dan sentiasa dilindungi supaya dia dapat terus bergerak aktif dan meneroka dunia sekelilingnya,” kata ibu yang manis ini.

Aktres dan juruhebah radio yang terkenal, Gan Mei Yan turut menyokong para ibu Malaysia untuk CHOOSE gentle™. Mei Yan mempunyai seorang anak lelaki berusia 4 tahun, Seng Jo, dan baru sahaja melahirkan seorang anak perempuan, Seng Sum, 6 bulan yang lalu. Ibu kepada dua orang cahaya mata ini menyarankan JOHNSON’S® CottonTouch™ Wash and Lotion untuk bayi baru lahir dan bayi berusia bawah 12 bulan. “Bagi saya, setiap bayi baru lahir berhak mendapat produk penjagaan bayi yang paling lembut. Basuhan yang mudah dibilas dan losen yang ringan tanpa sisa yang melekit ini membolehkan saya memegang bayi saya Seng Sum dengan lebih kemas sewaktu mandi dan bertukar pakaian. Ia memberikan saya keyakinan untuk menangani bayi saya walaupun dengan pengalaman yang saya miliki sewaktu menjaga Seng Jo. Saya juga sukakan baunya… yang membuatkan saya ingin terus memeluk dan menggomol si manja saya. Untuk para ibu di luar sana, anda memerlukan penjagaan JOHNSON’S® yang paling lembut untuk bayi baru lahir!” jelas Mei Yan.

Baru-baru ini, terdapat satu perkongsian telah tular di laman media sosial sehingga meraih dan menjadi perhatian wargamaya ekoran tindakan seorang pekerja kedai serbaneka 24 jam terkemuka di Malaysia.

Menerusi perkongsian tersebut telah memaparkan tindakan seorang pekerja kedai serbaneka berkenaan sedang mencuci ketuhar gelombang mikro atau ‘microwave’ yang disediakan di premis bagi kegunaan orang ramai.

Apa yang lebih mengejutkan lagi, perkongisan menerusi beberapa keping foto yang dimuat naik, individu berkenaan kelihatan sedang mencuci ketuhar gelombang mikro di premis berkenaan menggunakan mop lantai.

Rentetan perkongsian tersebut telah mendapat perhatian ramai sehingga tular di laman media sosial. Bukan itu sahaja, tindakan individu itu juga mengundang pelbagai komen negatif daripada wargamaya.

Sumber: Facebook Bawang Rangers

Khabar berita gembira buat semua pencinta siri kartun animasi popular di Jepun, Doraemon kerana kedai serbaneka terkemuka, FamilyMart kini telah melancarkan kempen istimewa bersempena siri kartun animasi berkenaan.

Untuk pengetahuan anda, kempen yang bertemakan siri kartun animasi tersebut telah mula dilancarkan secara rasmi oleh FamilyMart bermula 20 Julai lalu sehingga 6 September depan.

Ada pelbagai tawaran dan promosi menarik yang disediakan sepanjang tempoh kempen berkenaan dijalankan antaranya anda berpeluang untuk menerima hadiah pelitup muka edisi terhad Doraemon. Menarik bukan?

Sekiranya anda ingin mendapat hadiah tersebut, anda cuma perlu melakukan tiga langkah mudah ini dengan memuat naik aplikasi FamilyMart kemudian mengumpul sebanyak 10 cop dan tebus! Dengan setiap pembelian bernilai RM15 dan keatas, anda akan berpeluang untuk menerima satu cop, jadi cepat-cepat kumpul sekarang sebelum ianya kehabisan stok.

Menariknya lagi, anda juga berpeluang untuk menikmati menu kuih kegemaraan Doraemon iaitu Dorayaki yang semestinya enak dan lazat. Yummy!

Terdapat dua jenis pilihan perasa iaitu keju dan coklat mentega kacang.

Selain itu, anda juga berpeluang untuk menikmati ais krim kon berperisa Mediterranean Sea Salt edisi terhad. Tengok gambar sahaja pun dah terliur dibuatnya kan?!

Jadi tunggu apa lagi, segera pergi ke mana-mana cawangan FamilyMart di seluruh negara untuk mendapatkan promosi istimewa edisi kartun Doraemon ini. Jangan lepaskan peluang menarik ini!

Sumber: FamilyMart Website

Amouage telah memperkenalkan ‘PEACE’, iaitu salah satu koleksi baru yang mempesonakan untuk koleksi Midnight Flower Collection dari rangkaian lilin dan semburan bilik. Dalam mencipta Koleksi Midnight Flower Collection pada tahun 2013, yang turut merangkumi ‘Hope’, ‘Love’, ‘Happy’, ‘Smile’, ‘Joy’ dan ‘Sassy’, Pengarah Kreatif Amouage, Christopher Chong, meraikan detik-detik penting menghargai kehidupan yang diterjemah dalam rekaannya.

Aroma yang tenang diilhamkan oleh ambien keharmonian  dan kedamaian pada hari musim luruh yang sempurna, dengan warna-warna menawan, bunyi menenangkan, dan bau yang mengasyikkan. Diorama pada saat yang damai, ia memancarkan esen Oakmoss, Cedarwood, dan Gaiac Wood. Ditambah dengan kehadiran Blackcurrant, Rhubarb, dan Labdanum menceritakan perkara-perkara sederhana dalam kehidupan yang memberikan elemen kegembiraan, dan asas Tuberose mendefinisikan jalan menuju kesejahteraan.

Lilin ‘Peace’ yang dipersembahkan dalam pemegang kaca hijau jed dengan swirls dan tulisan putih suci, dirumus khas dengan lilin mineral yang terbaik untuk meresap aroma yang paling kuat dan akan membakar selama 40 jam. Semburan bilik diadun untuk memberi keberkesanan maksimum dan meninggalkan mana-mana bilik dengan jejak kemewahan yang berlarutan selama berjam-jam.

Koleksi Midnight Flower Collection merangkumi lilin dan semburan bilik boleh didapati di kedai-kedai mandiri Amouage di Muscat, Dubai, Abu Dhabi, Al Ain, Manama, Jeddah, Kuwait City, Doha, Kuala Lumpur, London, Milan dan Rom.


(GAMBAR) Pemilik Ini Ubahsuai Dapur Guna Rona Monokrom, Ohsem Betul

Selain daripada memiliki ruang tamu yang indah, dapur juga memainkan peranan yang penting jika ianya dihias dengan cantik dan teratur serta menjadi budaya masyarakat melayu jika ada tetamu yang bertandang, kita pasti akan jamu dengan hidangan yang lazat. Jika dahulu, kita kurang untuk menerima tetamu di bahagian dapur, namun di zaman moden kini, ianya tidak menjadi masalah untuk berinteraksi dengan tetamu di bahagian dapur.

Dapur ini ditatarias dengan menekan pattern berjalur iaitu dua lapisan putih di atas dan bawah manakala di bahagian tengahnya pula berwarna hitam, penulis amat menyukai pilihan meja island di bahagian tengah dapur yang menjadi penyeri walaupun ianya berwarna hitam.

“Selain daripada mendapatkan khidmat nasihat daripada interior designer, kami juga banyak membuat rujukan di website hiasan rumah serta group deko dan antara jenama yang kami beli adalah dari Ikea, Kaison, SSF dan beberapa lagi kedai perabot biasa dan melibatkan perbelanjaan sebanyak RM30k”,ujarnya yang mengusahakan perniagaan sendiri bersama suami.

Pasangan ini ada menyediakan playroom yang terletak betul-betul sebelah dapur yang direka khas untuk kedua-dua cahaya mata mereka yang bagi penulis adalah sebagai langkah bijak untuk make sure keselamatan anak sentiasa dalam perhatian walaupun sibuk memasak malahan pemilik dapur ini akan mengemas dengan teliti setiap kali selesai masak dan akan mengemasnya dua kali seminggu untuk memastikan segala kelengkapan berada dalam keadaan asal.

Untuk dekorasi pula, penulis amat suka dengan pilhan lampu gantung yang dipasang atas meja island malahan pilihan pemilik untuk meletakkan cermin hexagon di bahagian singki wajar dipuji kerana menambahkan lagi keluasan dapur, jangan ingat kecil tiada membawa impak besar. Akhir sekali, peti ais serta, oven dan microwave diberi kemasan yang menarik dengan menanamnya terus ke dalam dinding, tanpa mengganggu ruangan yang lain.

Mengunjungi kediaman yang terletak di kejiranan Valencia, Sungai Buloh ini mengundang daya tarikan di mata penulis. Susun atur yang kelihatan kemas dan mempunyai identiti tersendiri pastinya membuat sesiapa sahaja berasa selesa menikmati hidangan di sini. Pertemuan penulis dengan pemilik kediaman menarik minat penulis untuk mencungkil konsep yang diketengahkan olehnya.

Saya sukakan konsep kafe sebab nampak relax dan chill, ” akui pemilik. Pendekatan gaya ringkas bukan sahaja membenarkan jelmaan ruang menjadi tampak selesa malah turut memiliki keistimewaannya yang tersendiri. Memulakan bicara, pemilik menceritakan bagaimana minatnya terhadap konsep kafe dan inspirasi dari majalah dekorasi kediaman mencetus impiannya untuk memiliki dapur sebagaimana yang diidamkannya.

ELEMEN SUSUN ATUR
Bagi menyuntik gaya kafe di ruang dapur, pemilik banyak bermain dengan susun atur peralatan dapur agar tampil bergaya dan dalam masa yang sama kelihatan kemas tanpa menyesakkan ruang. Malah dapat dilihat sebahagian dinding dapur juga menerapkan konsep industri dan berlantaikan kayu bagi membentuk karakter yang diingini pada ruang dapur. Pemilik bijak mengkoordinasi peletakan elemen dan menyuai padan seleksi rona agar kelihatan harmoni.

MATERIAL TERPILIH BENTUK GAYA DAPUR
Pemilihan material stainless steel dan kayu untuk kabinet memberi inspirasi gaya ruang dapur tampil rapi dan menarik. Pun begitu, pemilik ingin memberikan sedikit kelainan dengan memadankan material kaca untuk bahagian kabinet tall unit. Penyatuan tiga material ini secara tidak langsung dapat menonjolkan kelainan dan imej moden pada rekaan kabinet. Menyempurnakan wajah rekaan kabinet, penggayaan tanpa handle membentuk imej yang lebih menarik dan kemas rekaannya.

Manakala peletakan sinki granit dengan ciri tahan lasak dibentuk secara binaan dalam untuk memastikan ruang dapur tersebut digunakan dengan selesa dan bebas daripada kebocoran air yang boleh menyebabkan kerosakan di bahagian kabinet. Ruang kaunter pula menjadi medan interaksi sementara untuk menikmati hidangan pagi sebelum keluar ke pejabat.

Bagi pemilik sebuah ruang dapur umpama cerminan personaliti isi rumah sesebuah keluarga. Justeru itu pemilik ingin ia tampil dalam kondisi terbaik kerana ruang dapur merupakan lokasi paling penting pada sesebuah kediaman. Jika ia tampil menarik dan tersusun maka secara tidak langsung menerbitkan perasaan gembira dan ceria ketika menikmati hidangan makanan bersama orang tersayang.

RUANG PENSTORAN SISTEMATIK
Beralih kepada ruang penstoran, dapur disusun secara sistematik agar tampil kemas. Pemilik menerapkan ilham segar dengan mewujudkan rak bergerak untuk memudahkan penstoran yang bijak dan praktikal. Ini kerana ruang penstoran tidak kurang pentingnya dalam membantu memudah cara meletak barang dan juga peralatan dapur. Penstoran yang teratur juga menjadikan dapur tampil lebih bersih dan sempurna. Meneliti binaan dalam kabinet, penggunaan aplikasi sistem yang moden turut digayakan untuk melengkapkan lagi konsep pilihan. Selain itu, tall unit dengan pintu kaca menempatkan buku-buku dan item kegemaran pemilik juga turut disusun dengan kemas.

RUANG MAKAN BERGAYA
Persembahan gaya ruang makan begitu mengasyikkan. Ruang makan formal yang dijelmakan berdekatan dengan ruang dapur. Penggayaan meja makan tampil menyerlah di dalam kelasnya yang tersendiri. Sebuah cermin dengan bingkai dempak turut digayakan pada ruang ini bagi memberi gambaran luar biasa. Menurut pemilik, pada hujung minggu, mereka sekeluarga akan menghabiskan masa minum pagi di gazebo luar rumah sambil menghirup angin pagi. Gazebo yang direka khas dari kayu terbuang nyata menjadi tempat yang menepati gaya. Nyata pemilik seorang yang mementingkan kesempurnaan dan gaya di ruang dapur maka tidak hairan ruang dapur sentiasa tampil hebat.

Mendiami rumah yang mempunyai hiasan lama bukanlah mudah, tetapi jika ia dirancang dengan teliti pasti hasilnya amat memberangsangkan dan menarik pada pandangan mata.

“Pada asalnya rumah ini hanya mempunyai hiasan biasa tanpa tema yang khusus seperti mana hari ini, dan minat untuk mendekor ini bermula, saya pilih tema warna bunga lavendar dalam rumah”, katanya.

Kediaman ini pada asalnya rumah kampung tradisional, dan tidak tahu dimana untuk memulakan hiasan dan selepas merujuk laman bualan serta perkongsian di FB saya rasa ia tidak menjadi masalah untuk rumah kampung ini diberi nafas baharu serta mengubah konsep dekor dalam luas rumah yang bersaiz 1125 kaki persegi, tambahnya lagi.

Untuk dekorasi ini, beliau menelan belanja sebanyak Rm8k. Ia melibatkan pembelian perabot, langsir dan beberapa pertambahan lampu hiasan berwarna biru nila untuk menambahkan lagi elemen tona lavender.

Mahligai indah ini didiami oleh beliau bersama suami dan seorang anak dengan kapasiti 2 bilik tidur, 1 tandas dan 1 bilik air.

Penulis amat tertarik dengan pilihan warna recesse light pemilik kediaman ini, ia tidak terlalu gelap dan terang. Ia cukup cantik, cukup padan. Dapurnya juga tidak ketinggalan, dihias moden dan sekali pandang seperti masuk dalam kediaman kondo.

Anda pasti tidak percaya setelah melihat koleksi gambar sebelum dan selepas dekor, penulis sendiri tidak percaya, tetapi hasilnya amat menarik.

Bagai ada yang tidak kena, di celah-celah tata hias sofa indah di segenap ruang, munculnya sebuah peti usang dijadikan meja kopi utama? Kegilaan apakah ini? Adakah selari estetika perabot yang ada dengan sebuah peti usang ini? Apakah relevannya ia di tempatkan di situ?

Sebenarnya idea menempatkan beg atau bagasi besar, peti lama dan sebagainya merupakan salah satu idea kreatif dalam menghidupkan suasana shabby chic, yang menggunakan apa yang ada di dalam sebuah kediaman dan diganti fungsinya. Selalunya ia dicat kembali bagi memberikan satu kelainan dan ada juga yang dibiarkan bebas tampil lusuh penuh tanda tanya juga cerita.

Mungkin bagi kita ia nampak ganjil tetapi ia sebenarnya merupakan idea yang menarik malah unik. Ruang nampak tersendiri dan hadirnya objek misteri tersebut boleh juuga memancing pandangan serta menjadikan ruang penstoran jika masih boleh digunakan. Simple-simple je di IMPIANA.


Sup Kulit Telur, Kulit Pisang Dan Kulit Bawang Buat Pokok Anda Sakan Berbunga

Sudah di baja, siram, gembur dan sebagainya tapi pokok tetap tidak berbunga. Mesti ramai yang hadapi masalah ini. Sebenarnya, penjagaan dan pembajaan sahaja tidak mencukupi. Anda perlu memberi makanan tambahan lain. Macam manusia, selain makan makanan berkhasiat, perlu juga ambil vitamin.

Begitu juga tanaman, ia memerlukan booster selain baja. Di pasaran terdapat pelbagai jenis booster yang dijual sama ada kimia atau pun organik. Harga booster yang dah siap di pasaran pun boleh tahan mahal juga. Apa kata kita ikut resepi Plant booster dari puan Normala Saad yang hanya menggunkan bahan atau sisa buangan dapur.

Bahan-bahan:
satu bahagian Kulit telur
satu bahagian Kulit pisang
satu bahagian Kulit bawang
Air untuk merebus (jumlah air bergantung kepada anda. Sebainya air dapat tenggelamkan semua bahan. Tapi kalau terlebih, tak menajdi masalah. Cuma kualiti bosster jadi sedikit cair sahaja.)

Cara-cara:
Rebus ketiga-tiga bahan selama setengah jam. Biarkan air rebusan sehingga sejuk sepenuhnya. Setelah sejuk, kisar dan tapis. Airnya terus di siram pada permukaan medium tanaman pokok. Hampas sisa yang dikisar boleh di tanam terus pada pangkal pokok yang besr seperti pokok buah.

Kandungan yang terdapat di dalam sup ini berperanan merawat tumbuhan, tanah seterusnya merangsang tanaman menyerap nutrisi dan baja untuk pembesaran. Oleh itu simpan kulit telur, bawang dan pisang. Buat sup! Tiga kulit ini amat berkhasiat dijadikan plant booster. Bebas kimia lagi. Saya memilih kaedah yang paling mudah dan tidak melalui proses pemeraman.

Kulit telur ada kalsium. magnesium fosforus, iron sulfur. Boleh neutralkan asid dan meningkatkan kualiti tanah dan pembentukkan akar. Pisang kaya kalium / potasium, fosfor penting untuk mengalakkan bunga dan pembuahan. Manakala kulit bawang pula merangsang pengeluaran hormon, pucuk dan tunas baru. Cara lain penyediaan. Kulit telur & pisang di bakar, tumbuk kasar dan blender sampai halus. Boleh disimpan lama untuk bahan tabur.

Bunga rose saya mendadak subur dengan sup di atas. Sepatutnya saya ambil gambar sebelum dan selepas penggunaan baru boleh lihat dengan jelas hasilnya. Tapi terlupa dan tidak sangka ia begitu cepat bertindak dan berkesan.

sumber: http://malasaad.blogspot.com

Mungkin anak-anak muda sekarang sudah lupa atau pun tidak kenal dengan rumah asal yang didiami oleh peneroka awal suatu masa dahulu. Rumah kayu bersaiz kecil dua bilik menjadi rumah pertama buat peneroka generasi pertama berteduh bersama anak dan isteri. Hasil kerja keras dan sabar mengharungi zaman kepayahan, kini peneroka bersama anak-anak mereka mampu tersenyum bangga menikmati hasil titik peluh mereka selama ini.

Salah satu contoh peneroka yang berjaya iaitu Pak Nin dan isteri (Kasnin Bin Kasah & Rugayah Bt Baly) kini mampu hidup selesa hasil daripada usaha mereka bertahun lamanya. Pak Nin yang menetap di Felda Ulu Belitong pernah memenangi pertandingan laman cantik suatu masa dahulu yang dianjurkan oleh Felda. Jom kita menjamu mata melihat keindahan halaman kediaman pemilik yang dijaga dengan bersih dan kemas. Paling penulis kagumi apabila setiap pokok kelihatan subur dan berbunga lebat bagai kan cukup serba serbi baja yang diberi. Daun-daun kering juga tidak kelihatan berselerakan di atas tanah kerana Pak Nin sentiasa memastikan halaman rumahnya terjaga dan indah.

Setiap hari selepas Subuh Pak Nin akan mula berada di laman untuk membersih, menyiram dan membaja semua pokok-pokok ini. Rahsia bagaimana pokok bunga kertas Pak Nin berbunga lebat ialah pertama bunga kertas suka kan panas, yang kedua selalu trim pokok bunga kertas ni nanti bercambah lah bunga nya keluar,

Bagi anda yang baru berpindah rumah nak-nak rumah yang baru siap selalu hadapi masalah ini. Ruang landskap atau tanah yang terdapat di dalam lot kediaman berbatu. Kebiasaanya, batu yang terdapat di dalam tanah kediaman yang baru siap nia adalah lebihan dari batu pembinaan. Ia termasuklah sisa konkrit. Bagi yang nak berkebun, perkara pertama yang anda fikirkan adalah untuk membuang semua batu-batu tu kan. Tapi sebenarnya, tanah macam ni tak subur. Termasuklah tanah jenis liat dan berpasir.

Sebenarnya, ada cara untuk bercucuk tanam di atas tanah yang berbatu atau tak subur ni. Langkah yang perlu anda lakukan adalah seperti berikut:

1. Korek lubang 2 kaki (lebar) x 2 kaki panjang) x 2 kaki (dalam).

2. Lagi besar lubang lagi bagus. Banyak input pertanian dapat dimasukan.

3. Masukan Input Pertanian dalam lubang.
~kapur pertanian 2 kg
~Baja Phosfat (baja akar) 200 gram
~Tinja ayam 10 kg atau baja organik
~Siraman effective mikrob (e.m)
~Top Soil secukupnya.
~Bahan sabut utk simpan (absorb) air.

4. Gaulkan input dan kambus. Biarkan selama 3-4 minggu.

5. Check juga pH tanah utk pastikan dlm fasa neutral: pH 6.5 ~7. Gunakan pH meter.

6. Buka lubang & anak pokok boleh tanam.

7. Dapatkan kayu pancang utk mengikat anak pokok.

8. Sungkupan daun kering di tepi pangkal pokok. Utk kekalkan kelembapan tanah. Jika pasang “mulching mat” pun ok.

9. Pasang netting hitam 50% cahaya masuk atas & tepi. Antara netting tepi & atas elok ada ruang kosong.

10. Siraman konsisten 2 kali sehari (pagi & petang) waktu kemarau.

11. Terbaik, jika ada sistem siraman air automatik.

Pokok ulam raja adalah sejenis spesies berbunga. Kebiasaan nya, ulam raja yang mempunyai bunga berwarna ungu atau pink dijadikan sebagai ulam. Namun terdapat pokok ulam raja yang berbunga kuning tetapi jarang dimakan sebagai ulam.

Berdasarkan kajian, ulam raja mengandungi 3% protein, 0.4% lemak dan karbohidrat serta kaya dengan kalsium dan vitamin A. Herba ini adalah herba semusim yang boleh mencapai ketinggian hampir 2 meter. Dan mudah dibiakkan dari biji benih. Daun herba ini mengeluarkan bau apabila diramas.

Ulam Raja ini sangat senang ditanam dan boleh tumbuh di halaman rumah atau di dalam pasu bunga. Kaedah penjagaan yang mudah dan tidak memerlukan air yang banyak menyebabkan tanaman ini mudah untuk dibiakkan mahupun membiak sendiri dengan cepat. Ianya sesuai dijadikan sumber sayuran atau ulaman seharian terutamanya bagi mereka yang tinggal di apartment kerana ia amat sesuai ditanam di dalam pasu.

Daun ulam raja telah digunakan secara tradisi sejak ratusan tahun lampau untuk memperbaiki peredaran dan mencuci darah serta untuk menguatkan tulang. Ulamnya mempunyai keupayaan antioksida (AEAC) yang amat tinggi, iaitu setiap 100 gram ulam yang segar mengandungi lebih dua puluh jenis bahan antioksida yang telah dikenal pasti. Keupayaan antioksidanya sama dengan 2,400 miligram L-asid askorbik.

Bahan-bahan antioksida yang utama disebabkan oleh kehadiran sebilangan proantosianidin yang wujud sebagai dimer, melalui heksamer, kuersetin glikosida, asid klorogenik, asid neoklorogenik, Penangkapan (+)- serta asid kripto-klorogenik. Ulam raja berkeupayaan untuk mengurangkan tekanan oksidatif yang berkemungkinan kerana sebahagia nya terdiri daripada kandungan antioksida yang tingg


Wanita Ini Tunjuk Cara Buat Bingkai Kufi Dengan Modal Hanya RM 32

Bahan-bahan:

Kayu 1 x 1/2 inci sebagai frame (Lebihan kayu dibelakang rumah)
Kepinggan kufi (tempah dekat kedai, 1 kaki RM 2.00. Total untuk 3 frame ni RM 28.00)
L bracket (RM 2.00)
Screw (RM 2.00)

Alat-alat:

Stapler gun
Drill
Gunting

Cara-cara:

1. Sediakan kayu mengikut saiz bingkai yang dikehendaki. Contoh ukuran yang digunakan dalam gambar adalah 1.5×1.5 kaki (2 unit) dan 1.5 x 2.5 kaki

2. Sambung kayu membentuk bingkai dengan menggunakan “L” bracket

3. Potong banner yang telah ditempah dan basi kan sedikit untuk memudahkan ia dilekatkan dengan kemas pada bingkai kayu tadi

4. Posisikan betul-betul bingkai di atas banner

5. Stepler banner pada binggkai dan pastikan ia betul-betul tegang

Mudah bukan nak buat, jadi tunggu apa lagi nanti kita cuba buat ye. Okay bila dah siap mestilah nak mengantungnya pulakan. Impiana kongsikan tip macam mana nak gantung bingkai dengan mudah.

Jika anda bijak mengenakan susun atur bingkai di dalam rumah pasti ruang dalam rumah anda akan nampak lebih ceria dan sentiasa segar dengan gambar pilihan anda. Konsep kufi seperti ini memang menjadi tarikan ramai.

Wainscoting memang menjadi trend dekorasi kini. Pelbagai teknik dan material yang sesuai untuk menghasilkan dekorasi dinding ini. Cara pemasangannya tidaklah rumit, yang penting rajin. Hal ini menyebabkan ramai yang berjaya menghasilkan sendiri dinding wainscoting untuk lebih jimat.

Paint + wainscoting atau painscotting hanya menggunakan pelekat kertas sebagai bingkai. Teknik ini bukan sahaja jimat wang, malah masa untuk siap pun lebih cepat.

Bahan-bahan:

1 biji Tong cat 5 liter
4 batang kayu sebagai kaki
Span
Skru
Fabrik untuk membalut
Gam lilin

Cara-cara:

Tip: Nak lebih cantik, catkan bahagian kaki

Meja kerja di pejabat adalah ruang kita berada paling lama selain daripada di rumah, 8 hingga 9 jam bukanlah tempoh waktu yang singkat. Justeru itu kita wajib menghiasnya sebaik mungkin supaya kita selesa dan dalam masa yang sama dapat melegakan mata setelah lama mengadap skrin komputer. Jom hias meja kerja dengan taman mini sukulen.

Cara-cara:

Penghargaan :Ficus and Jar


Pelancongan Agro Perkenal Budaya Dan Tradisi Di Tengah Bandaraya

Melihat bidang pertanian dan peternakan mula menjadi perhatian dari pelbagai lapisan masyarakat, segelintir pengusaha mengambil peluang untuk menceburi cabang baru dalam mempelbagaikan perniagaan mereka. Antara yang bidang yang menjadi tren terkini di bidang agro adalah pelancongan. Maka pusat-pusat pelancongan agro tumbuh bagaikan cendawan.

Merancakkan lagi bidang ini, Malaysia Tourism Council mengambil bahagian memperkenalkan produk-produk agro tourism yang terdapat di Malaysia. Sehubungan dengan itu, Program Road to Agro Tourism telah dianjurkan. Sebanyak 10 siri telah dilancarkan iaitu ke Zon Selatan, Tengah, Pantai Timur, Sabah, Sarawak, Edisi Perak, Kelantan Selangor, Wilayah Persekutuan (KL-Putrajaya) dan Pahang telah. Untuk Road To Agro Tourism Siri ke-3 iaitu Edisi Wilayah Persekutuan, Majlis Pelancongan Malaysia telah menjayakan nya dengan usaha sama daripada Perbadanan Kampong Bharu dan Perbadanan putrajaya dengan sokongan kementerian Pertanian dan Industri Asas tani, kementerian Pelancongan dan Kebudayaan dan Kementerian Wilayah Persekutuan.

Sebanyak 30 destinasi telah dilawati dan dipromosikan dalam RTA3 kali ini. Turut bersama dalam rombongan ini ialah 50 wakil  media dan di hoskan oleh selebriti Maria Tungku Sabri.

Bagi menjayakan program, RTA3 turut bekerja sama dengan MARDI-MAEPS, Hotel TAMU, Bas On Hop Off, Pulse Group, Nafas Group, Cyberview Resort, Universiti Putra malaysia, DSSM (Silat) dan Jabatan Warisan Negara

Road to Agro Tourism Siri Ke-3 (Wilayah Persekutuan) telah dirasmikan oleh Y Bhg Dato’ Affendi Zahari, Pengerusi Perbadanan Kampong Bharu sekaligus merasmikan pembukaan Hotel Tamu. Selesai majlis pelancaran tersebut, semua tetamu dan ahli midia dijemput untuk mengelilingi Kampong Bharu sekaligus mempromosi kebudayaan masyarakat setempat.

Seramai 300 orang tetamu turut hadir dalam menjayakan Night Walk 10,000 langkah berbusana. Untuk membangkitkan lagi aura malam kemuncak itu, rata-rata peserta yang mengikuti Night Walk 10,000 langkah mengelilingi Kampung Bharu telah mengenakan busana tradisional

Agro Pelancongan yang dilancarkan merangkumi aktiviti pelancongan berkaitan dengan perladangan, pertanian, peternakan, perikanan, industri asas tani (makanan berproses dan bukan makanan) perkhidmatan dan aktiviti berkaitan dengan Agro.

Setelah sepuluh minggu bersiaran di kaca televisyen, rancangan Impiana Makeover Ruang Selebriti yang dihiasi dengan Ella Furniture telah berjaya meraih lebih 2 juta tontonan.

Kejayaan yang dikecapi ini sangat memberangsangkan dan satu pencapaian yang boleh dibanggakan terutamanya bagi jenama perabot Ella Furniture selaku penaja utama rancangan ini malah buat Impiana, dimana meraih penonton paling ramai di antara kesemua musim.

Idea dan konsep bagi rancangan Impiana Makeover Ruang Selebriti yang dihiasi dengan Ella Furniture ini adalah untuk mengetengahkan hasil dekorasi makeover di kediaman para selebriti tanah air yang telah dilakukan oleh bersama barisan pakar pereka hiasan dalaman tempatan.

Antara barisan selebriti popular tanah air yang telah dipilih dan terlibat untuk musim kali ini adalah Zulin Aziz, Alif Satar, Karl Shafek, Norman Hakim, Raja Azura, Izreen Azminda, Vanidah Imran, Reen Rahim, Shiha Zikir dan Dato’ AC Mizal.

Di samping itu, rancangan ini turut dimeriahkan lagi dengan gelagat dan telatah yang menghiburkan oleh hos Catriona Ross dan digandingkan bersama pakar pereka hiasan dalaman, Ben Firdaus Azrai.

Bagi anda yang masih belum mengenali dengan jenama perabot Ella Furniture ini, ia sebenarnya merupakan satu jenama perabot keluaran tempatan yang telah diasaskan oleh usahawan Puan Laila Alway.

Untuk pengetahuan anda, Ella Furniture telah mula berjinak-jinak dalam bidang perniagaan perabot tempatan semenjak tahun 2019 dan merupakan pengeluar perabot ‘Chesterfield Premium’ buatan tangan nombor 1 di Malaysia.

Maka oleh itu, perabot keluaran jenama Ella Furniture ini telah dikenali sebagai salah satu jenama yang berkualiti tinggi dan dipercayai ramai.

Impiana Makeover Ruang Selebriti telah mula bersiaran episod pertama di saluran Astro Ria pada tanggal 6 Januari dan berakhir 10 Mac lalu.

Jadi, terima kasih diucapkan kepada semua yang telah menonton dan adakah kita akan berjumpa lagi di musim akan datang? Sama-sama kita nantikan…

Di samping itu, anda juga berpeluang untuk memenangi hadiah set sofa bernilai RM12,000 dengan menyertai Peraduan Rakam Video & Menang Ella Furniture hari ini sehingga 31 Mei depan. Tertakluk pada Terma dan Syarat*.

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Jika bertandang kerumah orang masa kini pastinya kelihatan setiap rumah wajib ada sistem penulenan air langsung yang cukup memudahkan kerja didapur malahan mendapat hasil air yang lebih baik dan selamat untuk di minum. Dalam keghairahan memiliki sistem penulenan air ini, ada segelintir pemilik kediaman tidak dapat menerima reka bentuk sedia ada, bagi mereka keluasan ruang dapur di rumah mereka agak terhad membuatkan saiz yang besar ini tidak sesuai berada di dapur milik peribadi mereka.

Kini Coway, lebih prihatin dengan pemilik masa kini yang mempunyai kediaman kompak dan bersaiz sederhana. Reka bentuk yang lebih sleek membuatkan semua jenis kediaman mengidamkan saiz sistem penulinan air kali ini. Coway Malaysia memperkenalkan model penulen air terbarunya, Coway Kecil untuk pasaran Malaysia – di mana ruang kediaman kini semakin premium. Kecil tapi bijak seperti Sang Kancil yang terkenal di Malaysia, penulen air ini yang menampilkan teknologi penapisan langsung dengan reka bentuk minimalis akan sedia ada mulai akhir bulan Julai 2020.

Dinamakan dengan tepat, Kecil menunjukkan bahawa perkara-perkara hebat ternyata datang dalam pakej yang kecil. Elemen-elemen keunikannya dapat diringkaskan sebagai “7-1-0”:

Didapati dalam warna kuning sago (sago beige), ia direka khas untuk pemilik rumah yang arif dengan keperluan penjimatan ruang dan minimalis.

“Penulen air Coway Kecil membawakan air bersih yang mengubah kehidupan, khusus buat keluarga urban di Malaysia,” kata Pengarah Urusan Coway Malaysia Kyle Choi Ki Ryong pada majlis pelancaran maya khas yang diadakan di Pusat Pameran dan Perdagangan Antarabangsa Malaysia (MITEC). Majlis pelancaran tersebut menampilkan Anslem Roy, salah seorang pakar ilusi terkemuka di Malaysia, yang mempersembahkan penulen air Coway Kecil secara magis di atas pentas yang nyata mengujakan penonton!

Penulen air yang langsing serta praktikal ini menawarkan kemungkinan tiada batasan untuk “Mengubah Kehidupan Anda” – dari minuman sejuk yang menyegarkan kepada semangkuk mi yang panas untuk dinikmati dengan orang tersayang dalam sekelip mata. Coway Kecil sangat bersesuaian untuk gaya hidup kosmopolitan.

“Dengan sebilangan besar kediaman hari ini dengan ukuran purata 1.000 kaki persegi, serta pemilik rumah moden yang cenderung untuk memilih perkakas yang kompak berbanding yang besar, kami yakin Kecil akan menjadi rebutan di kalangan isi rumah urban di Malaysia,” katanya, sambil menambah bahawa ia boleh dipasang di setiap celah dan sudut dapur mahupun di ruang makan.

Ciri utama Coway Kecil adalah sistem penulenan air langsung, serta reka bentuknya yang langsing dan menawan. Coway baru-baru ini memenangi anugerah Platinum di bawah kategori penulen air untuk Reader’s Digest Trusted Brand 2020, untuk 6 tahun berturut-turut.

“Kami komited untuk memastikan semua orang dapat menikmati air bersih tanpa kekotoran untuk menjaga kesihatan dan kebahagiaan mereka. Keunikan Kecil adalah panel digitalnya yang memberikan pengalaman pengekstrakan air dengan satu sentuhan yang mudah dengan navigasi intuitif, menawarkan pelbagai tetapan suhu air untuk memenuhi pelbagai keperluan isi rumah Malaysia. Ini membolehkan pengguna mendapatkan akses kepada air yang sejuk, panas mahupun suhu bilik dengan mudah,” tambah Choi.

Untuk mengoptimumkan tahap kebersihan, penulen air Kecil mempunyai penutup tap lutsinar yang mudah dicabut untuk dibersihkan. Ini juga membolehkan pengguna melihat kotoran yang mungkin terkumpul di permukaannya.

Penulen air Coway Kecil akan tersedia untuk disewa dengan kadar sewa bulanan hanya serendah RM99 atau boleh dibeli dengan harga RM 3,590.

Coway kekal sebagai nama yang terulung dalam reka bentuk produk inovatif sebagai The Life Care Company. Untuk maklumat lebih lanjut mengenai Penulen Air Coway, sila layari https://www.coway.com.my/products/water-purifier

Pernah tak anda perhatikan atau terlihat rakan-rakan anda berkongsi foto katil mereka di laman media sosial? Jika pernah, pasti ada seorang atau dua rakan anda dilihat ada memiliki rangka katil model LEIRVIK keluaran jenama IKEA ini. Betul tak?

Jadi, memang tidak syak lagi lah rangka katil keluaran jenama kelengkapan rumah antarabangsa ini sememangnya antara model rangka katil yang popular di Malaysia.

Mesti ada yang ingin mengetahui mengapa model LEIRVIK ini telah menjadi sebuah model rangka katil yang popular.

Menurut sumber yang telah IMPIANA dapatkan daripada salah seorang pekerja di IKEA Damansara memaklumkan hal tersebut berlaku oleh kerana LEIRVIK memiliki keunikan serta reka bentuk yang menarik.

Tambahnya lagi, model rangka katil yang direka oleh Carina Bengs seorang pereka perabot IKEA dari Sweden ini juga antara produk jualan terlaris di gedung jualan kelengkapan rumah, IKEA Malaysia.

Setelah LEIRVIK ini mula dipasarkan di Malaysia sekitar tahun 2009, sudah lebih 13 tahun model rangka katil ini berada di pasaran malah sehingga kini ia masih mendapat permintaan daripada pembeli. Lantas dengan kejayaan ini telah meletakkan ia sebagai model rangka katil yang popular di Malaysia.

Sekiranya anda mahu mendapatkan rangka katil LEIRVIK ini, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

Sumber: IKEA Malaysia Website


Fabrik Sarung Cadar Katil Diperbuat Daripada Kapas, Linen & Poliester, Jom Kenali Setiap Jenis Yang Ada!

Penggunaan sarung cadar katil bukan lagi satu benda yang asing dan sudah menjadi keperluan utama bagi anda yang ingin mendapatkan tidur yang berkualiti serta selesa.

Ada pelbagai jenis bahan digunakan untuk menghasilkan sarung cadar katil yang selesa dan berkualiti antaranya Kapas (Cotton), Linen, Poliester dan banyak lagi.

Jadi, jom kita kenali dengan lebih dekat fungsi dan kelebihan setiap bahan yang digunakan untuk dijadikan sebagai fabrik sarung cadar katil anda.

Kapas (Cotton)

Kapas adalah satu bahan semula jadi yang paling popular dan sering digunakan untuk menghasilkan fabrik sarung cadar katil.

Ini kerana sifatnya yang amat lembut sentiasa menjadi pilihan ramai di seluruh dunia. Bukan itu sahaja, sifat kapas ini juga akan semakin bertambah lembut dengan setiap kali cucian.

Malah, kapas juga memiliki keistimewaan fungsi untuk menyebarkan haba dan menyerap lembapan dengan baik.

Linen

Bagi bahan Linen pula, ia diperbuat daripada bahan semula jadi iaitu tumbuhan flaks yang membuatkan fabrik ini antara paling tahan lasak.

Struktur permukaan Linen agak sedikit berbeza berbanding jenis fabrik yang lain. Ini kerana Linen memiliki permukaan yang licin dan berkilat.

Selain tahan lasak dan lama, fabrik yang diperbuat daripada Linen ini sememangnya kalis kotoran dan sentiasa menjadi pilihan bagi mereka yang ada anak kecil khususnya.

Poliester

Fabrik sarung cadar katil jenis Polister pula adalah bahan yang diperbuat daripada campuran sintetik.

Tetapi anda jangan risau, meski ia tidak dihasilkan daripada bahan semula jadi Poliester masih tetap selamat untuk diguna pakai.

Selain itu, fabrik jenis Poliester ini mudah dijaga, tidak mudah berkedut dan juga kalis kotoran. Malah, warnanya juga akan kekal terang selepas beberapa kali cucian.

Sekiranya anda mahu mendapatkan sarung cadar katil yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

*Jangan lupa untuk guna kod promo IMPGSP5 untuk dapatkan diskaun harga pembelian.

Sumber: Ikea Malaysia Website

Ada yang tengah berfikir untuk beli mesin basuh baru atau nak ganti mesin basuh yang lama? IMPIANA nak kongsikan kepada anda semua mesih basuh mempunyai dua jenis iaitu muatan atas dan muatan depan. Apakah perbezaan kedua-dua mesin basuh ini.

Mesin basuh muatan atas:

Kelebihan mesin basuh muatan atas ialah:-

Kelemahannya pula ialah:-

Muatan hadapan:

Mesin basuh muatan hadapan memerlukan pengguna untuk memasukkan pakaian ke dalam tab melalui pintu hadapan yang kedap air. Kesan sentalan dihasilkan melalui pergerakan tab serta tindakan graviti, sebagaimana kaedah cucian zaman dahulu dengan menghempas pakaian ke atas batu. Pergerakan tab mengangkat pakaian ke bahagian atas tab sebelum pakaian jatuh semula ke dasar tab.

Kelebihan mesin basuh muatan hadapan ialah:-

Kelemahannya pula ialah:-

Menjengah ke kediaman semi-D dua tingkat di kawasan membangun Bandar Parklands, Bukit Tinggi ini memberikan pengalaman baru kepada penulis. Terdapat suatu aura yang menenangkan dari taman ini. Pemandangan dan bunyi-bunyian mendamaikan memenuhi sekitarnya menerusi reka bentuk water feature ringkas sebagai focal point terletak di ruang santai menjadi latar belakang yang mendamaikan halwa telinga. Roslin dan suaminya sangat menggemari kehalusan seni bina kayu lalu mendapatkan perkhidmatan NBS Corporation Sdn.Bhd melalui majalah IMPIANA bagi merealisasikan sebuah taman yang diidam-idamkan.

Tanah lapang di kediaman ini pada asalnya berkeluasan hampir 1800 kaki persegi. Kemudian pemilik mengunjurkan sebahagian struktur kediamannya bagi mendirikan sebuah dapur basah di bahagian belakang dan mengunjur ke tepi bilik pelbagai kegunaan di bahagian sisi. Tanah lapang yang diperuntukkan untuk membuat taman merangkumi keluasan hampir 1300 kaki persegi.

Taman kecil berkeluasan hampir 300 kaki persegi di bahagian kiri pintu masuk diserlahkan dengan rekaan decking berukuran 6 kaki lebar daripada kayu cengal bagi mewujudkan sense of welcoming kepada tetamu yang melalui ruang ini sebelum masuk ke dalam kediaman. Oleh sebab ruang ini dihalangi struktur kediaman milik Roslin dan jiran, cahaya matahari tidak dapat mengenai sebahagian tanaman memerlukan peletakan batuan pebbles pelbagai saiz sebagai alternatif penggunaan rumput.

Overhead yang dicipta daripada cengal material sama dengan decking menjadikan ruangan ini lebih luas dan bersatu dengan kediaman. Manakala sebuah kerusi taman yang diletakkan di hadapan muka pintu mewujudkan ruang menunggu yang lebih intim di antara pemilik dan tetamu yang berkunjung. Ia mengubah sudut ini seratus peratus daripada asal yang hanya dijadikan laluan sementara sebelum masuk ke rumah.

Taman kedua di sebelah kanan pintu masuk merupakan kawasan utama yang dititik beratkan dalam reka bentuk taman di kediaman ini. Dengan keluasan 1000 kaki persegi, tanah lapang pada asalnya dihiaskan dengan tanaman dalam pasu berubah menjadi ruang santai yang begitu merehatkan. Tanaman ditanam secara berkelompok dengan pelbagai hierarki di sepanjang perimeter bahagian ini untuk mencipta kehijauan secara maksimum.

Plot penanaman di sudut ini lebih ketara kerana pemilihan tanaman yang pelbagai. Tanaman yang gemar kepada redup dipilih kerana cahaya matahari tidak dapat menembusi sepenuhnya di sudut ini. Antara yang menjadi pilihan adalah Raphis exelsa, Thaumatococcus daniellii dan Trandescantia spathacea ‘Compacta’. Penggunaan batu pemijak buatan simen menjadi penghubung di antara kawasan meletak kereta dan ruang santai utama.

Seterusnya, transisi antara ruang di teruskan kepada decking bersaiz 16 kaki x 14 kaki kayu cengal berbumbung kayu jenis sama. Sedikit perincian ukiran pada kekisi di bumbung menjadikan ruangan ini kaya dengan unsur kayu dan tradisional. Ruang santai ini merupakan ruang utama yang menjadi pilihan pemilik dan pereka. Kehebatan kayu diserlahkan secara maksimum di ruangan ini. Dengan reka bentuk ala kampung, setiap penjuru ruangan ini dikemasi kekisi beranda bagi menunjukkan had laluan.

Binaan pagar sebelum ini dijadikan perimeter bagi membina water feature yang memberikan kesinambungan di antara ruang tamu dan ruang santai tersebut. Dinding water feature didirikan menggunakan batu granit yang disusun secara rawak, kemudian dipasangkan dinding bagi water feature diperbuat daripada natural stone. Rekaan bumbung kayu diteruskan kepada bahagian atas water feature bagi mewujudkan privasi di ruang santai.

Binaan ini terus disambungkan ke kawasan decking dengan kehadiran sebuah kolam ikan koi yang mempunyai aras sama dengan decking. Ruang serba lengkap ini menjadi sebuah tempat eksklusif bagi pemilik berehat kerana reka bentuk separa terbuka bersambungan dengan ruang tamu kediaman. Kekisi pada bahagian bumbung menjadi penyaring udara dan pandangan sesuai dengan konsep santai yang dipersembahkan.

Bagi melengkapi sebuah ruang santai, perabot luar ringkas set meja dan kerusi disediakan biarpun pemilik senang duduk bersila di lantai decking menambah ciri ala kampung di taman ini. Secara keseluruhannya, kombinasi kehebatan kayu dan komposisi tanaman memberikan nafas baru kepada taman sedia ada dan pemilik sekeluarga menghargai kehalusan seni bina dan kepelbagaian material yang dipilih.

Penyangkut pakaian tersedia dalam pelbagai bentuk dan saiz untuk memenuhi keperluan asas harian anda. Terdapat tiga jenis asas penyangkut pakaian: penyangkut dawai besi, penyangkut kayu dan penyangkut plastik, bergantung pada sama ada saiznya sesuai untuk pakaian dewasa atau kanak-kanak. Sesetengah penyangkut mempunyai penyepit untuk menggantung skirt dan seluar. Ikuti langkah di bawah untuk memilih penyangkut pakaian yang memenuhi keperluan anda. Jadi pada hari ini, saya akan menunjukkan kepada anda beberapa jenis penyangkut yang sangat digemari oleh orang.

ASOTV MAGIC HANGER 8 IN 1

Penyangkut pakaian ASTOV Magic ini sesuai untuk digunakan dalam ruang terhad, seperti menyidai dan menyimpan pakaian di dalam almari atau menyidai pakaian selepas dicuci. Reka bentuk yang ringan dan tidak tebal menjadikannya mudah untuk menyimpan pakaian. Tambahan pula, penyangkut pakaian ini mempunyai lapan slot dalam satu penyangkut, menjimatkan banyak ruang untuk penggunaan dalam ruang yang kecil.

SOLID WOODEN NON-SLIP HANGER

Penyangkut baju kayu ini termasuk bar di bahagian bawah yang direka khusus untuk menggantung skirt atau seluar. Oleh kerana bentuknya yang indah dan bergaya, gaya penyangkut ini biasanya digunakan di bilik hotel. Penyangkut pakaian jenis kayu keras ini kukuh dan tahan lama, menjadikannya sesuai untuk digunakan dalam almari yang lebih besar. Ia agak lebih berat daripada penyangkut pakaian standard dan bagus untuk menggantung kot atau jaket kerana ia diperbuat sepenuhnya daripada kayu padu.

IDROP WALL MOUNTAINED RETRACTABLE CLOTHES HANGER

Penyangkut pakaian yang boleh ditarik balik ini bagus untuk menggantung pakaian basah di dinding dan di luar rumah. Reka bentuknya ‘boleh ditarik balik’ dan nipis, yang boleh menjimatkan ruang dan menjadikan dinding kelihatan kemas dan tidak bersepah. Ia diperbuat daripada keluli tahan karat dan mudah dipasang.

Jadi, anda sudah pun melihat ketiga-tiga jenis penyangkut yang digemari ataupun sering nampak di dalam negara Malaysia. Apa pendapat anda? Adakah anda juga berminat dengan penyangkut yang baru sahaja saya senaraikan? Itu semua kehendak dan minat anda,


DIY Dinding Batu Bata  Guna Cat Tapi Hasil Nampak Real

Dinding batu bata antara feature penting bagi dekorasi berkonsepkan industri, hipster dan kediaman yang menekankan konsep english country. Namun, bagi anda yang nak makeover kediaman, tak perlulah robohkan dinding atau buat dinding baru dari batu bata. Ada kaedah yang lebih cepat dan mudah. Kebiasaanya, wallpaper bercorak batu bata menjadi pilihan. Namun bagi yang suka tekstur batu bata, wallpaper bukanlah pilihan terbaik. Apa kata cuba idea yang dikongsikan oleh Nur Nazihah Abd razak.

1. Bancuh dulu cat mengikut arahan yang terdapat pada pek bungkusan

2. Sapukkan lapisan pertama (special effect) yang telah siap dibancuh (sapuan perlu rata seperti kemasan simen pada dinding

3. Bentukkan tekstur batu bata ketika lapisan “special effect” separuh kering

4. Pastikan dinding yang telah siap di corakkan kering sepenuhnya

5. Selepas kering sepenuhnya, sapukan cat. Anda mungkin perlukan 2-3 lapisan cat untuk menghasilkan kesan batu bata yang sebenar. Pastikan cat kering sepenuhnya sebelum lapisan berikutnya di sapu

6. Gunakan cat yang sedikit gelap bagi menghasilkan tekstur batu bata sebenar

7. Buat garisan pada joint batu dengan menggunakan cat hitam atau putih. Mengikut cadangan Nazihah, soft gray nampak lebih semulajadi.

Sekarang, memang tengah trend ibu ayah DIY kitchen stove untuk anak-anak kan. Ada yang buat dari bekas plastik, meja kayu dan paling kreatif dan habis rajin guna kotak terpakai.

Bahan-bahan:
4 batang PVC sebagai bumbung (ikut keperluan ruang)
2 batang PVC (ikut ketingian tiang yang diperlukan)
2 batang paip PVC 3 inci panjang
2 biji 90 degree penyambung
2 biji 45 degree penyambung
2 biji penyambung “T”
4 biji Hook “U”
1 buah rak buku

1. Sambungkan 4 batang PVC dengan menggunakan penyambung 90 degree dan “T” untuk membentuk bumbung.

2. Untuk membentuk bahagian kaki, sambung batang PVc panjang 3 inci pada bahagian penyambung “T” dan diikuti penyambung 45 degree pada kedua-dua bahagian dan sambung kan kaki.

3. Dengan menggunakan 4 biji hooks bentuk ‘U” sambungkan bahagian atas bumbung pada dinding dengan menggunakan paku atau lebih kemas skru.

4. Untuk menyambungkan bahagian tiang pada rak buku, anda boleh gunakan gam atau cari sambungan tapak yang bersesuaian.

5. Bila struktur dah kukuh, boleh lah letakkan kain sebagai bumbung. Sebelum hamparkan kain menjadi bumbung, Hayley telah menjahit tape bias pada kain dan letakkan bahagian lawan nya pada batang PVC. Jadi bila nak tukar atau cuci, hanya perlu tarik sahaja. Selebihnya, susun aksesori mengikut kreativiti anda.

Almari edisi anak ramai. Emaknya asyik bising kata almari dah tak muat. Untuk menjimatkan kos dari membeli almari besar, ayahnya DIY sendiri almari penuh satu dinding.

Dengan hanya bermodalkan RM 90, walk-in wardrobe berjaya disiapkan hanya dengan menggunakan besi siku berlubang dan sesiku yang di beli dari kedai Mr. DIY.

Untuk elak kelihatan baju yang tidak kemas, Puan Qaseh telah menggunakan langsir sebagai tirai menutup cela.

Besi siku biru berlubang beli dari kedai hardware dah siap potong 9 kaki. Satu batang RM 20

Sesiku “L” terus drill ke dinding

Skrukan besi biru berlubang tu pada sesiku “L”

Kebetulan ada lebihan papan lama, boleh buat alas tempat simpaanan di bahagian atas

Bagi mendapatkan tanaman yang hidup subur, pelbagai perkara yang perlu pemilik peka. Selain menyiram dan memastikan tanaman mendapat pencahayaan yang cukup, terdapat beberapa faktor lain yang mempengaruhi kesihatan tumbuhan tersebut. Salah satunya termasuklah penggunaan baja.

Malangnya, kebanyakan baja yang terdapat dipasaran mungkin mengandungi bahan kimia yang kita tidak tahu baik buruknya. Jadi buat anda yang sedang menjinak-jinakkan diri bercucuk tanam dirumah, pastikan baja yang diguna adalah selamat dan tidak memberi kesan buruk pada pokok dan juga diri.

Terdapat perkongsian menarik dari Ummi Haziq yang dapat membantu anda mendapatkan pokok subur tanpa menggunakan baja yang mengandungi bahan kimia. Mari kit asemak..

Atas permintaan kawan-kawan yang baru mula berjinak jadi ahli kebun sekangkang kera, saya ingin kongsikan rahsia cara buat baja semulajadi a.k.a MOL (Mikro Organisma Lokal)
Yang penting semua bahan organik untuk pokok yang ditanam sendiri. Bebas racun dan bahan kimia.

BAHAN-BAHANNYA ;

1. 1kg bawang india atau bawang merah
2. 1kg gula merah

CARA-CARANYA ;

1. Cincang bawang merah

2. Letakkan gula merah kedalam bekas berselang seli dengan bawang dan diakhiri dengan gula merah

3. Tutup bekas dengan tisu dapur dan tutup @ boleh juga just ikat dgn kain (untuk pengudaraan dan juga elakkan dimasuki lalat)

4. Tandakan tarikh

5. Selepas seminggu boleh ditapis dan diambil cairan sahaja

*Lebihan bahan tapis boleh buang di sekeliling umbi2 pokok dgn jarak sejengkal dari pokok.

PENGGUNAAN ;

1. 5ml utk satu liter air tanpa klorin (untuk elakkan mikroorganisma mati), gunakan air hujan atau air perigi atau sungai,air cuckoo, air coway atau yg seangkatan.
2. Semburkan pada daun, batang dan media tanaman.

*Untuk mol bawang putih juga kaedah yg sama.
*Mol bawang merah utk menggalakkan pertumbuhan akar
*Mol bawang putih utk kawalan serangga secara organik.

SELAMAT MENCUBA!


Dekor Modal Rendah Dan Sederhana Dalam Rumah Dengan Tona Hijau Putih

Paduan warna hijau dan putih selalu menjadi igaun kepada pemilik kediaman yang mempunyai anak kecil yang dalam fasa membesar, tetapi itu tidak menghalang seorang pencinta warna segar hijau daripada mendekor rumahnya dengan simple tetapi menarik.

Beliau ialah Pn Nazziatul Nahira, dia mendiami rumah jenis apartment berkeluasan 1004 kaki persegi serta mempunyai dua orang cahaya mata. Dia berpendapat bahawa tema warna putih sebegini akan membuatkan rumahnya nampak lebih luas serta warna hijau akan membuatkan dia berasa tenang serta sedap mata memandang terutamanya selepas pulang dari bekerja.

Apabila ditanya tentang penjagaan dekorasi yang telah disiapkan, dia menyatakan bahawa dia akan sentiasa menyimpan lebihan cat di rumah untuk menutup semula karya seni anaknya yang sentiasa menjadikan dinding rumah sebagai kanvas seni dan pada masa yang sama segala hiasan dalam rumah ini tidak menggunakan belanja yang besar kerana mereka sudah memutuskan untuk tidak berbuat demikian berikutan anaknya yang masih lagi dalam fasa membesar.

“Segala susun atur dekor ini kami lakukan secara berperingkat bermula daripada dapur hinggalah ke ruang tamu kerana bekerja sepenuh masa sebagai kakitangan kerajaan”ujarnya yang turut menanam beberapa tumbuhan hijau di dalam rumah untuk memastikan tema hijau ini kekal lama serta tetamu tidak menganggap tema ini hanya hidup melalui cat, tetapi hidup disebabkan tumbuhan hijau yang segar.

Penulis berharap para pembaca tidak terkejut melihat kompilasi paparan gambar dibawah ini, kerana penulis susun daripada proses sebelum dan selepas proses dekor dijalankan.

Sebelum

Selepas

Sempena Hari Raya yang akan tiba tidak lama lagi, mesti kita sudah tercari-cari langsir baru, sofa baru dan segala hiasan lain yang akan mencantikkan lagi ruang tamu. Mesti kita mahukan ruang tamu nampak cantik dan berseri untuk menerima tetamu. Selain daripada segala hiasan tersebut, dinding adalah elemen yang paling penting yang dapat menukar 100% penampilan ruang tamu kediaman. Pendek kata jika anda tidak mahu menukar langsir dan sofa kerana masih baru dan elok untuk digunakan, maka melakukan sedikit dekorasi pada dinding adalah solusi terbaik.

iWals adalah wallpanel yang mempunyai efek 3D, dalam masa yang sama mampu membuatkan dinding anda mempunyai dimensi dan kelihatan seperti efek sebenar. Tekstur permukaan iWals yang berlekuk dengan pelbagai warna dan corak ini apabila dipasang akan membuatkan ruang tamu lebih berseri kerana cahaya lampu dipantulkan semula dengan lebih sempurna. Terdapat 12 design dengan 8 warna berbeza bersaiz 690mm x 380mm untuk iWals, dan 690mm x 380mm untuk iRock yang salah satunya pasti sesuai dengan ruang tamu anda.

Efek corak natural stone berwarna cerah ini akan membuatkan ruang tamu kelihatan luas dan tinggi. Pantulan cahaya lampu nya pula dibias cantik dan sempurna serta mampu menaikkan seri perabot. Pilihan yang tepat sebagai feature wall. Terdapat dua warna pilihan iaitu putih dan coklat.

Corak beralun seperti cengkerang ini juga tidak kurang hebatnya. Ia mencipta efek ruang tamu lebih luas dan elegan. Corak 3D yang terhasil menyuntik tekstur pada ruang tamu sekaligus dinding anda tidak kelihatan mendatar dan membosankan.

Bagaikan seperti lekatan natural stone yang sebenar. Panel iWals dicipta untuk kelihatan sempurna sekaligus menjadikan kediaman anda lebih bernilai dan eksklusif. Anda boleh menggabungkan dua warna mengikut citarasa.

Inginkan kelainan? Tidak terhad dengan warna-warna natural, terdapat 8 pilihan warna menyuntik seri kediaman anda. Jika anda sukakan warna yang ceria dan terang gabungkan dengan perabot atau langsir yang terdiri dari warna selamat seperti putih, earth tone atau gelap. Jangan caca marba sehingga anda dan tetamu pening nanti. Ada masalah untuk mencari warna sesuai? Kunjungi booth 4P602, Hall 4 HomeDec KLCC pada 26 April – 29 April 2018 nanti untuk konsultasi dengan pakar iWals.

Tidak terhad pada dinding, jadikan sebagai frame gambar pun tetap menarik. Sedikit treatment pada dinding sudah mampu menaikkan seri ruang anda malah kelihatan sangat eksklusif. Sesuai untuk pemilik yang sukakan dekorasi ringkas.

Kreativiti itu tiada had. Anda boleh hasilkan kombinasi dua warna dengan corak yang anda mahukan agar ruang tampil lebih menarik. Penampilan baru ini sudah pastinya akan membuatkan ruang tamu berubah wajah 100% ketika hari raya nanti. Silap-silap tetamu fikir anda baru sahaja renovasi rumah.

Dengan adanya panel iWals, anda tidak perlu kehadiran perabot yang banyak dan menyesakkan. Cukup seringkas mungkin kerana tekstur wallpanel ini membuatkan ruang anda kelihatan seimbang dan terisi.

Tidak terhad di ruang tamu, impak di ruang tangga juga sangat menarik selepas dindingnya dihias dengan wallpanel 3D ini. Kelihatan lebih tinggi dan cerah bukan?

Jika cat putih atau wallpaper menghasilkan efek 2D, berbeza dengan tekstur iWals yang menghasilkan tekstur dan corak yang kelihatan real. Memudahkan kerja padanan dekorasi dinding anda dengan hiasan lembut seperti langsir, karpet dan lain-lain.

Ingin wujudkan ruang yang mempunyai border dengan ruang lain? Lekatkan juga siling anda dengan panel iWals, hasilnya begitu menarik tanpa perlu membuat renovasi yang rumit dan meremehkan.

Antara ciri terbaik yang ditawarkan oleh Wallpanel iWals adalah;

Semua panel iWals direkabentuk secara 3 dimensi yang memberi efek shadow and depth pada ruang tamu anda. Secara fizikalnya ia dapat mencipta ilusi luas, tinggi dan menarik pada ruang tamu.

Anda boleh memasangnya sendiri kerana ia sudah sedia dilekatkan dengan gam industri dan ringan.

Ia kalis air, 100% boleh dicuci dan tidak menyerap air.

iWals adalah 100% bebas VOC, non-toxic dan boleh dikitar semula. Ia juga antimicrobial yang mampu menghalang pertumbuhan kulat dan lumut.

Kunjungi kami di HomeDec KLCC Booth: Hall 4, 4P602
Tarikh: 26 – 29 April, 2018 Masa: 10 a.m. – 8 p.m.
Tempat: Kuala Lumpur Convention Centre (KLCC)

Trocellen S.E.A. Sdn. Bhd.
Lot 2213, Batu 9 Kebun Baru,
Jalan Kasawari, 42500 Telok Panglima Garang,
Selangor, Malaysia

WALL ID Sdn. Bhd.
No 62, Jalan Bendahara 10/6,
Taman Bendahara, 450000 Kuala Selangor,
Selangor Darul Ehsan.

Dengan modal keseluruhan RM18k, ibu kepada dua anak comel ini telah mengubah suai dua ruang kegemaran beliau iaitu halaman rumah dan ruang tamu dengan perabot dan perhiasan ringkas dan moden. Keluasan 20 x 60 yang agak terhad tidak menghalang beliau untuk terus bermain dengan kreativiti bagi mendapatkan hasil yang memuaskan hati. Barangan dari IKEA dan SSF telah menjadi pilihan kerana mudah didapati di samping harga yang berpatutan. Bagi Puan Nor Azila, pemilihan warna cat, karpet serta langsir perlu dilakukan dengan teliti agar mudah untuk dipadankan dengan apa juga jenis aksesori dan perhiasan.

Mari IMPIANA bawakan anda menyusuri transformasi rumah kecil yang indah ini. Semoga semuanya mendapat manfaat dan ilham hasil drai perkongsian ini. Selamat menghias!

+ LAMAN : SEBELUM

+ LAMAN : SELEPAS

+ RUANG TAMU

Siapa sahaja tidak kenal Jubin itu apa. Kebanyakkan orang yang ada rumah sendiri, akan mencantikkan rumah mereka dengan memasang Jubin-jubin yang cantik, tidak kira sama ada di lantai mahupun dinding. Tapi, tahukah anda jenis-jenis Jubin yang ada di dunia ini? Tak tahu? Hmph Lemah! Hahahahah gurau-gurau. Apa tunggu lagi, mari kita kenali jenis Jubin yang ada.

JUBIN SERAMIK

Sebuah Jubin yang paling asas dan diperbuat oleh campuran tanah liat, pasir dan bahan semula jadi yang lain. Jubin seperti ini, selalunya orang akan memasangnya di ruang tamu dan bilik tidur. Tambahan pula, jubin seramik juga sesuai dipasang sebagai jubin dinding kerana ianya lebih ringan dan boleh didapati dalam bentuk glazed atau unglazed.

JUBIN PORSELIN

Jubin ini diperbuat oleh tanah liat, pasir dan air. Dan kalau nak tahu, tanah liat yang digunakan untuk membuat Jubin porselin ini, lebih padat dari biasa. Oleh sebab itu, Jubin ni mampu memantulkan cahaya. Jubin ini sesuai untuk dipasangkan di dalam atau di luar rumah dan juga Jubin porselin biasanya ditemui di bilik mandi, dapur, anjung dan balkoni.

JUBIN HOMOGEN

Inilah dia, jubin yang terkuat dikata-kata kan. Jubin ini selalunya dipasangkan di tempat yang ramai orang selalu berjalan atau banyak kaki akan jalan di atas Jubin ini. Sebagai contoh, di lapangan terbang, pusat beli belah, dan juga hospital. Kelebihan Jubin ini adalah ia tidak licin dan juga sesuai dipasang kawasan yang basah.

Jadi, anda pun sudah kenal jenis-jenis Jubin. Banyaklah lagi Jubin yang ada. Jikalau anda mahu tahu, boleh ke website PropertyGuru.